
RAPORTUL GENERAL AL DIRECȚIUNEI MUZEULUI NAŢIONAL DE 
ANTICHITĂŢI ASUPRA ACTIVITĂŢEI MUZEULUI 
PE ANUL 1915. 


Domnule Ministru, 


Avem onoarea de a vă înaintă următoarea expunere asupra 
activităţii Muzeului Naţional de Antichităţi în cursul anului 1915. 

Pentru o mai bună lămurire asupra preocupărilor Instituţiei 
noastre, împărţim expunerea în trei capitole: Î. Creşterea şi or- 
ganizarea colecţiunilor Muzeului central şi a secţiunilor provin- 
ciale; Il. Săpături archeologice şi III. Publicaţii ştiinţifice. 


l, 


1. Muzeul central sa îmbogăţit în cursul anului 1915 cu: 
25 monete de argint republicane şi 3 tetradrachme ale insulei 
Thasos, descoperite la Hotărani şi trimise Muzeului conform 
legii; 1 monetă bronz — Traian — găsită în jud. Romanați, cum- 
părată; 12 monete romane şi bizantine, găsite la Constanţa, cum- 
părate ; o sumă de monete mai puţin importante moderne, tur- 
cești, ruseşti, polone, ungurești şi altele, descoperite intămplător 
şi trimise Muzeului conform legii. 

Cu deosebire importante sunt achiziţiile făcute de Muzeu în 
domeniul preistoric: arme şi unelte de piatră şi de bronz gă- 
site la Pueşti (j. Tutova), Satu Mare (j. Putna) şi Cetăţuia 
(j. Mehedinti), in total 17 obiecte. Din teritoriul nou, Muzeul central 
a achiziţionat un interesant pilastru de marmoră, găsit la Bazargic. 
O achiziţie tot din domeniul preistoric,—care însă trece cu mult 
ca însemnătate peste cele de mai sus, e aceia a intregei colecţii 
preistorice a regretatului profesor Buţureanu pe seama Muzeului 
nostru. Cumpărarea acestei colecţii ne-a fost făcută posibilă prin 
binevoitoarea acordare de câte o sumă de şoo lei de Adminis- 

traţiile Casei Şcoalelor şi Casei Bisericii, sume cari adăogate la 
modestele noastre fonduri au putut completă suma necesară 
pentru achiziţionare. Asupra cuprinsului şi insemnătăţii acestei 
colecţii ne oprim mai jos în raportul special Nr. 1. 

2. Insuficienţa localului acestui Muzeu, față de bogăţia mereu 
crescândă a colecţiilor, nu mai permite un aranjament mulţu- 
mitor al obiectelor. Totuş am găsit putinţa de a mai expune 
ia vederea publicului într'un dulap special, o alegere din obiec- 
tele cele mai caracteristice găsite in săpăturile cetăţii antice 
„Ulmetum“. Deasemenea d-l dr. |. Andrieşescu, şeful secţiei pre- 
istorice, a început orânduirea din noua colecţiunilor pe temeiul 
celor trei principii muzeografice: cronologic, tipologic şi regio- 
nal. Această lucrare este încă în curs şi în curând va fi desă- 
vârşită. Raportul special Nr. 2 arată principiile după cari se 
face noua orânduire. 

3. O deosebită atenţiune s'a dat anul acesta secţiunilor pro: 
vinciale ale acestui Muzeu. 

a. La Pantelimonul de sus, într'o clădire specială, chiar lângă 
ruinele cetăţii U/metum, am instalat încă din toamna anului 1914 
toate obiectele : inscripţii, sculpturi şi obiecte uzuale, găsite în 
cursul celor patru ani de săpături, 1911—1914. Din aceste obiecte 
prea puţine au fost aduse la Muzeul central, pentru a repre- 
zentă aici civilizaţia căreia aparţine cetatea studiată de noi. 

Ruinele desgropate ale cetăţii sunt cu ingrijire păzite de un gar- 
dian special. Atât ele cât şi Muzeul pot fi vizitate de oricine, 
sub conducerea gardianului. Un catalog al Muzeului Cetăţii Ul- 
metum a fost dat de subsemnatul în Analele Academiei Române, 
ca anexă la comunicarea a Ill-a despre Cefatea U/metum. 

b. La Constanţa, secţiunea înfiinţată de noi încă din a. 1gr1 
şi instalată provizoriu în fostul Bufet din grădina publică, s'a 
îmbogăţit cu o serie de sculpturi şi de inscripţii de o impor- 
tanţă deosebită pentru istoria vechiului oraş greco-roman 7omi. 
Aceste monumente au fost studiate şi descrise de conservatorul 
acestui Muzeu în Bu/efinu/ Comisiunii Mon. Ist., de unde vor 
fi extrase în. curând în volum separat, pentru a servi drept 
catalog al secţiunii. Monetele din Muzeul dela Constanţa au 
fost determinate şi clasificate de d-l asistent onorific al nostru, 
G. Mateescu. 


c. La Mangalia, descoperiri frecvente de obiecte antice făceau 

ca această localitate să fie, în aceiaş măsură ca şi Constanţa, ex- 
ploatată de toţi amatorii de antichităţi, români și streini. O sumă 
de obiecte antice de preţ s'au înstreinat în felul acesta; foarte 
multe au trecut graniţa. Aceasta ne-a făcut să înființăm și acolo 
un serviciu de strângere şi de conservare a antichităţilor. Cu 
ocazia descoperirii unui bogat şi interesant depozit de tipare de 
lut ars pentru figurine, am hotărit să se strângă şi să se adune 
la Primăria locală toate obiectele antice ce se mai găseau în lo- 
calitate, le-am declarat proprietatea Statului şi le-am dat în primire 
d-lui Primar cu proces-verbal în regulă. Am dat în acelaş timp 
părintelui paroh al orașului calitatea de delegat permanent al 
nostru acolo şi de custode al secţiei înfiinţate. Muzeul central 
insuşi a întreprins săpături, dând la iveală resturi antice pre- 
țioase. Toate acestea au făcut să se deştepte interesul local: 
nicilor pentru Muzeu: unii au făcut donaţii, alţii şi-au adus 
obiectele antice şi le-au depozitat la Primărie, alături de ale 
Statului, aşa că acuma e numai o chestie de local şi mobilier 
pentru ca şi acest oraş să-şi aibă Muzeul său, menit să se îm- 
bogătească destul de repede şi să constitue o adevărată po- 
doabă pentru oraş. 

d. La Silistra, graţie zelului d-lui prefect |. Cămărăşescu, 
care ne-a pus la dispoziţie fondurile necesare, pentru a face o 
sumă de cercetări în judeţul d-sale, s'au strâns o sumă de an: 
tichităţi, mai ales ceramică preistorică (rugăm să se cetească în 
această! privinţă raportul nostru special Nr. 3) şi greco-romană, 
apoi cărămizi cu stampilele legiunilor XI Claudia şi 1 Italica, 
inscripţii, sculpturi, monete, etc., cari umplu acum două dula- 
puri într'o sală a prefecturii. Această colecţie formează nucleul 
în jurul căruia se va alcătui viitoarea secţie S:/;stra a Muzeului 
Naţional de Antichităţi. 


II. 


I. Sa săpat la /listria în continuare (vezi raportul sumar 
pe anul trecut în Anuarul Comisiunii Mon. st. pe 1914), cu 
fondurile ce a binevoit să ni le pue la dispoziţie Academia Ro- 
mână şi sub conducerea personală a subsemnatului (precum 
arătăm amănunţit în raportul nostru special Nr. 4 şi precum 
se poate pe larg urmări in comunicările noastre din Analele 


Academiei Române pe 1916). 

2. S'a săpat la Zomi, după indicaţiile subsemnatului, de d-nii 
archeologi practicanți ai Muzeului, cu sprijinul şi binevoitorul 
ajutor al d-lui general Georgescu, comandantul corpului V de 
armată, care ne-a pus la dispoziţie oamenii necesari (precum se 
poate vedeă din raportul nostru special Nr. 5 şi, pe larg, din 
comunicarea subsemnatului la Academia Română, asupra zidului 
oraşului Tomi). 

3. S'a săpat la Ca//ais, cu fondurile ordinare ale Muzeului, 
sub conducerea d-lui D. M. Teodorescu (vezi raportul nostru 
special Nr. 6 şi comunicările respective din Analele Academiei 
Române pe 1916: a d-lui Teodorescu asupra săpăturilor şi a 
subsemnatului despre Gerusia din Callatis). 

4. Sa săpat la C/sose-Aidin, jud. Durostor, după indicaţiile 
subsemnatului un castel byzantin sub conducerea continuă a d-lui 
D. M. Teodorescu (v. raportul nostru special Nr. 7), cu fonduri 
puse la dispoziţie de d-l prefect Cămărăşescu. . 

5. S'au făcut sondagii la Cadichioi şi WVetren, jud. Durostor, 
sub conducerea d-lui D. M. "Teodorescu, cu fonduri puse la dis- 
poziţie de d-l prefect Cămărăşescu (v. raportul nostru special 
Nr. 8). 

Au fost activi la executarea săpăturilor de pe şantierele po- 
menite, următorii d-ni archeologi practicanți : 

D. H. Metaxa a lucrat la Histria. 

D. M. Doraş a lucrat la Callatis şi Histria. 

D. G. Mateescu a lucrat la Tomi, Callatis, Chiose-Aidin, Cadi- 
chioi şi Vetren. i 

D. P. Nicorescu a lucrat la Tomi, Histria, Callatis și Vetren. 

D. Sc. Lambrino a lucrat la Tomi şi Histria. 

In ce priveşte partea technică, măsurătorile şi desemnele, toate 
lucrările au fost făcute de d-l D. Pecurariu, vechiul şi priceputul 
nostru colaborator la Muzeu încă dela începutul săpăturilor ar- 
cheologice ale actualei direcţii, la VY/metum şi Capidava. 


III. 


S'au publicat studii archeologico-epigrafice ori istorice, în 
legătură cu lucrările pomenite mai sus, de următorii d-ni func- 
ţionari ori ataşaţi ştiinţifici ai Muzeului: 

V. Pârvan, directorul Muzeului: Cefatea U/metum, II: Des- 


coperirile ultimei campanii de săpături din vara anului 1914, în 

Analele Academiei Române, seria II, Tom. XXXVII, Memoriile 
Secţ. ist., Bucureşti 1915; 

Acelaş, Zidul cetății Tomi, ibidem, seria II, Tom. XXXVII, 
Bucureşti 1915; 

Acelaş, Neue Funde in Rumânien, în Archăologischer An- 
zeiger (la Jahrbuch d. deutschen arch. Inst.), Berlin 1915; 

Acelaş, Raport provizoriu asupra primei campanii de să- 
pături la Histria, prezentat Secţiunii Istorice a Academiei 
Române în şedinţa dela 27 Maiu 1915, în Ana/ele Academiei Ro- 
mâne (Desbateri), Seria II, Tom. XXXVII, p. 291 sqq. şi in 
Anuarul Comisiunii Mon. Ist. pe 1914. 

D. M. Teodorescu, conservator, Monumente inedite din Tom, 
în Buletinul Comisiunii Mon. Ist., în fasciculele 28 din 1914, 29, 
30, 32 din 195. 

|. Andrieşescu, şef asistent, Cea mai veche noțiune istorică 
despre Dacia în Revista Istorică, nr. 11—12, Nov.-Dec. 1915. 

Acelaş, Asupra epocei de bronz în România : 1. Un depou 
de bronz la Sinaia, 2. Obiectele de bronz dela Predeal, în Bu/e- 
tinul Comisiunii Mon. Ist., fascicula 32 din 1915. 

H. Metaxa, asistent onorific, Plumburi de marcă dela Tomi, 
în Bu/etinul Comisiunii Mon. Ist., fascicula 29 din 1915. 

G. Mateescu, asistent onorific, Țomi-Oescus, în Buletinul Com. 
Mon. Ist., fascicula 29 din 1915. 

P. Nicorescu, asistent onorific, Liber-Dionysos, două inedite, 
în Buletinul Comisiunii Mon. Ist., fascicula 29 din 1915. 


Fondurile pe cari le-am avut la dispoziţie în cursul anului 
I915 se repartizează astfel: 

3ooo lei prin budgetul obicinuit pentru achiziţii, publicaţii şi 
extraordinare. 

5oo lei, subvenţiune extraordinară pentru cumpărarea colecţiei 
Buţureanu, acordată de Casa Şcoalelor. 

5oo lei, idem, de Casa Bisericii. 

5ooo lei, fondul ordinar pe 1915 pentru săpăturile archeologice. 

5ooo lei, rest din 1914 dela Comisiunea Monumentelor Istorice 
(săpături archeologice). 

In total deci, acordaţi nouă de către Ministerul Cultelor: 
14.000 lei. 


Comparând această sumă cu cea acordată nouă numai de onorata 

Academie Română şi numai pentru săpăturile dela Histria, de 
15.000 lei, pe singurul an 1915, puteţi ușor observă, Domnule 
Ministru, în ce condiţii materiale, cu totul nefavorabile, ne im- 
plinim. datoriile noastre ştiinţifice şi cultural-naţionale. 

Pentru săpăturile şi cercetările din judeţul Durostor, d-l pre- 
fect Cămărăşescu ne-a pus la dispoziţie o sumă de mai bine de 
5.000 lei, adică, iarăş, superioară aceleia pe care noi o avem 
anual prin budgetul ordinar al Muzeului. 

Nu pot încheiă acest raport, Domnule Ministru, fără a vă rugă 
să binevoiţi a luă şi domnia voastră în specială consideraţie emi- 
nentele servicii pe cari le-au adus ştiinţei archeologice şi cul- 
turii ţării pe de o parte d-l prefect Cămărăşescu, care ne-a dat 
mijloace să studiem o sumă de staţiuni istorice din judeţul său, 
iar de alta d-l comandant al corpului al V-lea de armată, ge- 
neral Georgescu şi d-l primar al oraşului Constanţa, V. An- 
dronescu, cari ne-au ajutat la cercetările noastre archeologice în 
oraşul şi judeţul Constanţa. 

Cu acestea, Domnule Ministru, îmi iau libertatea de a trece 
la prezentarea rapoartelor speciale ale Muzeului, în cari se des- 
voltă mai pe larg diferitele ramuri ale activităţii noastre în 
anul 1915. 


RAPORT SPECIAL NR. |. 
ACHIZITIA COLECŢIEI PREISTORICE GR. BUŢUREANU. 


Despre existența acestei colecţii ştiau puţine persoane: unii 
dintre acei ce fusese în mai de aproape legături ştiinţifice cu 
răposatul profesor Buţureanu expusese la 1906 o parte, cea mai 
reprezentativă din colecţiile sale, la Expoziţia noastră naţională. 
Colecţiile vor fi atras desigur atenţia unora şi altora, cunoscători 
sau amatori. Pentru lumea ştiinţifică din ţară şi din străinătate 
ele au rămas însă cu totul neobservate şi nefolosite. Singur d-l 
C. Moisil le cunoşteă mai dinainte şi le folosise la pregătirea 
unei teze de licență, rămasă din nefericire nepublicată. Incercări 
de achiziţie din partea Muzeului de Antichităţi atunci, ca şi do- 
rinţa proprietarului colecţiilor de a le vinde, au rămas fără re- 
zultat. 

De atunci au trecut zece ani. Moartea timpurie a lui Gr. Bu- 


(ureanu ca şi moartea încă mai înainte a colegului şi cola- 

boratorului său, Neculai Beldiceanu, care, acesta cel dintâi, îi tre- 
zise interesul şi dragostea pentru antichităţile naţionale, face ca 
o repede uitare să acopere rezultatele cercetărilor lor anevoiase 
şi pline de nenumărate sacrificii. O parte din colecţiile lui Bel- 
diceanu fură cumpărate, încă fiind el în viață, de Muzeul Na- 
țional de Antichităţi, o altă parte fu cedată Muzeului Medicilor 
şi Naturaliştilor din laşi. Colecţiile profesorului Buţureanu ră- 
maseră însă complet uitate până acum, în păstrarea soţiei sale vă- 
duve, d-na Ana Buţureanu, care fără a dispune de mijloacele 
necesare măcar bunei lor întreţineri, trebuiă să asiste la ruina 
treptată a aceia ce eră fructul atâtor osteneli și jertfe. 

Împreună cu D-l A. D. Atanasiu, profesor la Şcoala de Arte 
Frumoase şi corespondent al Comisiunii Monumentelor Istorice, 
Secţia laşi, care, în pioasă amintire pentru memoria lui Gr. Bu- 
ţureanu, cu care a stat în strânse legături personale şi culturale 
ne-a fost de mare ajutor pentru salvarea acestei colecţii, am 
putut constată cum o seamă dintre obiecte—din fericire, relativ pu- 
ţine—adăpostite din lipsă de spaţiu într'o margine de cerdac, în 
bătaia ploaei şi a zăpezei, erau amenințate a se sfărâmă cu totul 
şi, cu anevoie, le-am cules impreună şi clasat, cum s'a putut, 
după localităţi, din putregaiul ce le înconjură. Am socotit ni- 
merit a nu tăceă asupra acestui amănunt, față de care păstră- 
toarea moştenirei archeologice a răposatului Buţureanu nu are 
nici cea mai mică vină, —ca o notă caracteristică, cred, pentru 
viitor, despre multele şi marile greutăţi, peste cari încetul cu 
încetul numai, pas cu pas, are de trecut până la cele dintâi bi- 
ruinţi, un însemnat domeniu de preocupare al ştiinţei unei ţări. 

Toată informaţia literară cu privire la antichităţile preistorice 
româneşti se întemeiază până acum pe cercetările lui Cezar 
Bolliac, D. Butculescu şi alţii, puţini, mai vechi şi mai noui; 
în străinătate, exclusiv, pe comunicările lui Alexandru Odobescu 
la Congresul de Antropologie şi Archeologie ţinut la Copenhaga 
în 1869 şi aceia a lui Gr. Buţureanu la Congresul 'similar ţinut 
la Paris în 1889. Profesorul M. Hoernes dela Universitatea din 
Viena, bine informat altfel asupra archeologiei sud-est europene, 
nu poate totuş cită în a sa Urgeschichte der bildenden Kunst 
în Europa von den Anfângen bis um şoo v. Chr., din 1898, şi 
nici în mai noua (1909), Natur und Urgeschichte des Menschen, 


decât idolaşii publicaţi de Gr. Buţureanu în comunicarea pome- 

nită şi în anul | al revistei Arhiva dela laşi. Puţinul dela 
Hoernes e apoi aproape singura informaţie cu privire la pre- 
istoria românească a cercetătorilor germani şi ruşi. Insăş cer- 
cetările profesorului Hubert Schmidt dela Berlin la Cucuteni, 
în jud. laşi (1gog—ro), nu au pornit decât printr'un proces mintal 
de ipoteză prin analogie, condus de întinsele sale cunoştinţi asupra 
condiţiilor archeologice ale intreg sud-estului european. 

Colecţiile Buţureanu- Beldiceanu (considerând, după cât am 
putut mijloci, şi foarte însemnata parte anonimă a lui N. Beldi- 
ceanu, numele amândorura Sar cuveni să le poarte lucrarea sa) 
ca şi, lămuritoare la ele, studiul lui Gr. Buţureanu „/Vremale pre- 
istorice în Româma“ laşi, 1898, 156 pag., manuscris nepublicat, 
cu o prelucrare parţială mai extinsă din 1gor şi un Album de 
421 de figuri sunt menite a înfăţişă simţitor altfel progresele la 
noi ale archeologiei preistorice, oricât de începătoare, de mo- 
deste şi limitându-se cum nu eră cu putință altfel, deocamdată, 
la o singură provincie: Moldova. 

Fără a anticipă acum asupra rezultatelor prelucrării noului 
material achiziţionat, ca şi a publicării manualului inedit, ce va 
apare sub îngrijirea Muzeului Naţional de Antichităţi, o consta- 
tare se poate face despre valoarea ştiinţifică făgăduitoare de 
frumoase rezultate a acestui material şi a studiului referitor la 
el. Moldova ia prin frecvenţa şi caracterul ales al ceramicei sale 
neo- şi eneolitice pictate, prin deosebita frumuseţe a culturii 
sale de bronz şi nu puţinele indicii ale unei epoci de fer carac- 
teristice, un loc foarte însemnat, necunoscut încă, alături de 
celelalte regiuni ale Daciei şi sud-estului european. Alături de 
Petrenii Basarabiei, Şipeniţul bucovinean şi Cucutenii Iaşilor, 
staţiuni bine cercetate, cu deosebire întâia şi ultima (aşezările 
dela Şipeniţ nu au avut parte de cercetări identice şi nu am 
Ştiinţă să mai fi rămas întregi după furia ofensivelor ruseşti, 
cari le vor fi distrus astfel pentru totdeauna) — şi cari au trezit 
cel mai mare interes în lumea archeologilor ca şi a istoricilor an- 
tichităţii —se adaugă acum: Preuţeştii, Dolheştii şi Rădăşenii 
Sucevii, Belceştii şi Stroeştii Iaşilor. Staţiunile Rafaila din Vaslui 
şi Basaraba din Suceava dau bronzuri caracteristice, între cari 
fragmentele de splendide fibule dela Rafaila sunt cu totul nouă 
şi neaşteptate în aceste regiuni predomnitor neolitice şi cunos- 


cute sau bănuite numai ca atare. 

Obliciri şi cercetări ulterioare, cum se pot face astăzi, pe ur- 
mele indicaţiilor oferite de cercetările lui Beldiceanu şi Buţu- 
reanu vor aveă să Suprime, să intregească sau să indrepte 
multe. Muzeografic însă, netăgăduit, materialul colecţiilor lor, 
achiziționat acum de Muzeu, reprezintă, în ce priveşte Moldova, 
primul stoc care asigură secţiunii sale preistorice, în viitoare 
condiţii favorabile de aşezare, bogăţia şi varietatea de material 
a Muzeelor similare apusene. Un mare material de dublete, din 
diferite localităţi moldovene, ce cuprinde, asigură achiziţii însem- 
nate prin schimb cu Muzeele ținuturilor vecine. In sfârşit stu- 
diul de archeologie preistorică a lui Gr. Buţureanu îşi susţine 
insemnătatea de a fi primul de acest fel pentru archeologia ro- 
mânească prin descripţii atente şi schiţe sârguincioase, cari 
înaintea oricăror generalizări etnografice sunt utile semne bune 
de pornire pentru cercetări viitoare. [Andrieşescu]. 


RAPORT SPECIAL NR. 2. 
ORÂNDUIREA SECŢIEI PREISTORICE A MUZEULUI NAŢIONAL. 


Am pornit reorganizarea secţiunii preistorice a Muzeului Na- 
ţional de Antichităţi pe temeiul a trei principii muzeografice 
călăuzitoare: cronologic, tipologic şi regional. 

Fiecare din colecţiile de cari Muzeul dispune va avea astfel 
—pe cât condiţiile de aşezare o permit—locul ce i-l indică 
vârsta (paleolitică, neolitică, bronz, Hallstadt, La Tene, barbară), 
Hipul căruia fiecare din obiecte se subsumă în seria obiectelor 
similare mai vechi şi mai noui, precum şi regiunea căreia obiec- 
tele şi colecţiile aparţin. 

Muzeul posedă obiecte din mai toate epocile arătate, chiar 
dacă, deocamdată, nu din toate regiunile cari trebuiesc cu nece- 
sitate reprezentate, pentru a da fiecăreia imagina ei preistorică 
cât mai completă. Centrul regional de preocupare este, fireşte, 
patria noastră, cu toate provinciile ei din regat şi din afară, 
apoi regiunile vecine sud-est europene. De mai departe, un loc 
mai însemnat îl va aveă, deocamdată, Danemarca, de unde do- 
naţia Bullner numără o sumă de obiecte reprezentative, cu atât 
mai bine venite, cu cât Danemarca cu țările Scandinave repre- 
zintă regiunea clasică a multor tipuri preistorice: unelte, arme, 
obiecte de podoabă. In grupele regionale odată fixate, lesne se 

vor puteă adăuga apoi noui colecţii, potrivit noilor achiziţii, cu 
cari Muzeul se va îmbogăţi pe viitor. Muzeul posedând nume- 
roase obiecte în mai multe exemplare, noui achiziţii prin schimb 
cu Muzeele similare sud-est europene, vor puteă incepe curând 
şi cu rezultate, desigur, mulțumitoare. Căpii după diferitele 
obiecte reprezentativ -insemnate vor trebui să completeze acest 
material comparativ. 

Odată cu noua rânduire, fiecare din obiectele diferitelor co- 
lecţii va căpătă un număr şi loc în registrul de intrare ilustrat 
al Secţiunii, cu datele descriptive necesare. 

Transcrierea unui repertor pe fişe al nostru, cu arătarea, pe 
deoparte, a localităţilor din țară unde sau găsit până acum 
lucruri preistorice, pe de alta, cu indicarea şi scurta descriere a 
acestora, va ajută alcătuirea unui repertor general pe judeţe şi 
apoi pe provincii, servind la compunerea unei viitoare hărți 
preistorice a patriei. [Andrieşescu]. 


RAPORT SPECIAL NR. 3. 


OBIECTELE PREISTORICE DIN COLECŢIUNEA PREFECTURII 
DE DUROSTOR. 


Referând preliminar asupra obiectelor preistorice aflate în co= 
lecţia prefecturii judeţului Durostor, obiecte găsite cu ocazia 
săpăturilor întreprinse în vara acestui an de către d-nii D. M. Teo- 
dorescu, conservator, şi (GG. Mateescu, asistent onorific la Muzeul 
nostru, în localităţile Cadichoi, Vetrina, Damadas şi Chiuciuc-Ghiol 
rezumăm observaţiile noastre, până la o eventuală publicaţie 
ulterioară, ce o credem necesară, prin cele ce urmează. 

Lucrurile preistorice găsite în localităţile menţionate se află 
expuse în bună rânduială, alături de altele greco-romane, în mai 
multe dulapuri construite anume şi aşezate intruna din încă- 
perile particulare ale d-lui prefect Ion Cămărăşescu. 

Intre 63 obiecte şi fragmente ceramice, ce am putut numără 
13 sunt dela Cadichioi, 35 dela Vetrina, iar restul dela Da- 
madas şi Chiuciuc-Ghiol. Dacă, ce e drept, unele din aceste frag- 
mente de vase sunt aşă de nefericit păstrate, încât cu greu se 
poate deduce forma şi ornamentele ce vor fi avut, destule dau 


totuşi suficiente indicaţii, cari să mijlocească o descripţie şi o 

determinare a lor cronologică, oricât, cu deosebire aceasta din 
urmă, potrivit chipului mai mult întâmplător în care s'au găsit 
aceste obiecte, nu poate fi, deocamdată, decât destul de relativă. 

La Cadichioi s'au găsit instrumente, precum o dăltiță de pia: 
tră şi un topor de os cu gaura de mânecă de o formă drept: 
unghiulară regulată, aparţinând unui mediu neolitic pur. Alături 
de acestea mai multe fragmente de vase sunt evident de tipul 
numit de archeologia germană „Buckel“, în timp ce profilul şi 
un ornament incizat alcătuit din mici crestături presărate pe buza 
micului vas se menţin între caracterele aceluiaş tip. Despre or- 
namentul de incizie ce se recunoaşte la un alt fragment de vas, 
se poate zice acelaş lucru. i 

Cu totul nou aici, deşi numai firesc, am putut constată două 
fragmente aparţinând unor vase colorate de tip cucutenian — 
aproximativ tipul B fixat de invăţatul german săpător la Cucu- 
teni, Hubert Schmidt. Fragmente de vase bine lucrate şi bine 
arse, ele au un aspect ce nu mă înşel a-l socoti familiar cu ce- 
ramica pictată moldoveană şi transilvană. Din nefericire, nici 
profilurile şi nici evoluţia ornamentelor nu e cu putinţă a se re- 
cunoaşte la acesta, după a mea ştiinţă, cele dintâi resturi aici, 
ale unei ceramici foarte însemnate, — pentru ca cercetări şi să- 
pături viitoare pe teritoriul dobrogean să urmărească stăruitor 
prezenţa şi caracterul ei pe aceste locuri. După precedente ca 
acelea dela Vinta (Bulgaria), cred că nu greşesc postulând 
ca sigură, deşi deocamdată numai după aceste umile cioburi 
prime, prezenţa ceramicei pictate în Dobrogea nouă şi veche. 

Faţă de fragmentele ceramice monochrome dela Cadichioi, 
mai sus arătate, alte fragmente din acelaș loc se deosebesc prin- 
tr'o frumoasă patină neagră, un ornament organic şi altul de 
întipărituri, ce împodobiau — după cum se poate deduce cu si- 
guranţă — gâtul şi pântecele vaselor. Ele vor fi aparţinând ace- 
leiaşi culturi, de dată mai nouă însă. Cu toată probabilitatea credem 
să putem afirmă că ele aparţin aceleiaşi ceramici de tipul „Buckel“ 
constatat mai sus, corespunzătoare aceleia databile la hotarele 
de apus ale Europei sud-estice cu sfârşitul mileniului al II-lea 
şi începutul celui I-a. Chr. 

In ciobul unei strachine se expune „meiu carbonizat găsit în- 
tr'un strat de cenușă gros de 60 cm.“ ; 


De caracteristică însemnătate sunt şi fragmentele ceramice 

dela Vetrina. Ele se pot împărți în două grupe mai insemnate. 
Deosebiri fundamentale technice, de forme şi ornament, despart 
fragmentele acestor două grupe ceramice. 

Cea dintâi grupă se raliază strâns la mediul de cultură ce 
am întâlnit mai sus cu ceramica monochromă dela Cadichioi. 
Unele fragmente lasă a recunoaşte lesne la buza îngustă a va- 
sului, care reprezintă şi gâtul lui, un brâuşor, iar mai jos pe 
pântece un buton, dela care pornesc brâuşoare laterale. La alte 
fragmente se poate urmări şi chipul cum s'au realizat aceste 
brâuşoare ornamentale, alipindu-se apoi pe pereţii vasului. In 
sfârşit alte fragmente prilejesc insemnata observare că amândouă 
ornamentele : butonii ca şi brâuşoarele se folosiau la impodobitul 
chiar a aceluiaş vas. 

Cea de a doua grupă dela Vetrina iese cu desăvârşire din 
sfera acestui mediu. Fragmentele au toate nu numai o technică 
mai bună, ci şi o ardere îngrijită. Contururi complicate, obţinute 
adesea, dacă nu totdeauna, cu roata, un sistem de ornamentare 
variat ca şi, îndeobşte, înfăţişarea lor aparte, le dau caracterele 
unei culturi proprii, deosebite esenţial de cea precedentă. Notez 
profiluri şi motive ornamentale variate, cari lasă să bănuim o 
neobişnuită înflorire a aşezărilor cărora această ceramică apar- 
ține. Deşi motivul ornamental de frunte rămâne acela al liniilor 
în valuri, împodobirea vaselor variază, la o aceiaş technică or- 
namentală de incizie, dela simplele linii paralele ce înconjură fin 
vasul de jur împrejur, sau se adună în zone, până la sisteme de 
două sau chiar trei valuri de linii paralele. Intr'un singur caz 
valul de linii paralele nu e continuu, dar, dela oarecare depăr- 
tare, impresia e aceiaş: a unor valuri neîntrerupte — şi aceasta 
va fi fost şi intenţia conştientă a meşterului; într'un alt caz locul 
liniilor-valuri îl ţin simple linii zig-zag. 

Astfel cum se prezintă, aceste fragmente ceramice, asemenea 
cu cari, în ce priveşte varietatea ornamentală, cu destulă ane- 
voință se pot găsi similare în regiuni ce au trecut prin condiţii 
de aşezări succesive asemănătoare — d. p. Germania de răsărit 
şi sud — deschid, cu date nouă, problema istorică a vechimei şi 
caracterului aşezărilor slavice în aceste regiuni dunărene, pro- 
blemă menită a primi dela cercetările archeologice insemnate 


lumini. 

Cu două urne mari şi una mai mică dela Damadas, toate trei 
de o archaică înfăţişare a tipului „Buckel“ neolitic sud-est euro- 
pean(1), ne ridicăm din nou într'un mediu de cultură, care pare 
a stă la baza celorlalte și apare cu fiecare trăsătură de hârleţ 
mai în adânc. Mormintele ce vor fi adăpostind alte urne tre- 
buiesc încredințate supravegherii de aproape a autorităţilor 
competente, cari să le ferească de mâni hoţeşti şi de amatori. 
A stabili prezenţa şi caracterul lor, cu tot complexul de impre- 
jurări în cari ele se inşiră în valea Dunării, este încă o problemă 
de mare însemnătate a archeologiei sud-est-europene. 

In sfârşit o căniţă dela Chiuciuc-Ghiol prezintă acelaş caracter 
băştinaş sud-est-european, tip transilvanic, deşi alte coribicherații 
ar sprijini pentru vas o datare mai nouă. 

Rezumând, obiectele şi fragmentele ceramice descoperite la 
localităţile sus arătate dovedesc deocamdată in Dobrogea nouă 
existenţa a două serii de aşezări principale: unele mai vechi, 
de durată lungă şi altele mai nouă. Identificarea lor cu nume de 
popoare luate din istoria veche sud-est-europeană, potrivit ana- 
Jogiei cu alte regiuni, având în vedere oarecari trăsături destul 
de caracteristice, precum am arătat mai sus, e numai firească, 
deşi, deocamdată, după un material prea restrâns şi descoperit 
mai mult prin întâmplare. 

Fragmentele în discuţie, în afară deci de nenumărate ches- 
tiuni de interes pur archeologic, precum e problema răspândirii 
răsăritene a ceramicei de tipul „Buckel“ şi a cronologiei ei, ca şi 
a aceleia pictate, probleme de cea mai mare însemnătate ale ar- 
cheologiei preistorice sud-est-europene, oferă astfel şi însemnate 
fapte de aplicări etnologice. Desele urme tracice ce am putut 
constată aici ar fi pentru timpurile preistorice, astfel, cele dintăi 
dovezi de întemeiere a postulatului pus de ultimele descoperiri 
şi cercetări istorico-epigrafice întreprinse de Muzeul de Anti- 
chităţi şi cari, intre altele, au adus convingerea prezenţei în 
timpurile istorice a unui element tracic dobrogean mai insemnat 
decât fusese prețuit mai înainte. De deosebită însemnătate sunt 
deasemenea şi resturile culturii suprapuse, ce am constatat, în 
condiţii în cari iarăşi cercetări viitoare sunt menite să aducă 
multe lumini. 


(1) Una cuprinde oasele fărămiţite ale unui schelet omenesc. 

In ce priveşte însemnătatea literară a obiectelor aflate in co- 
lecţia strânsă la prefectura judeţului Durostor, cum idealul 
cercetărilor archeologice este ca, după putință, tot ce se desco- 
pere şi se poate rândui, să fie expus şi explicat, socotim că o 
publicare a lor ar fi folositoare. [Andrieşescu]. 


RAPORT SPECIAL NR. 4. 
CAMPANIA A II-A DE SĂPĂTURI LA HISTRIA. 


A doua campanie de săpături la Histria a inceput la 20 Maiu 
şi s'a încheiat la 22 Septemvrie 1915, ţinând deci patru luni în 
capăt. Fondurile cu cari am lucrat ne-au fost aproape în între- 
gime acordate de Academia Română (15.000 lei); numai un mic 
ajutor de 3.800 lei (dintrun credit extraordinar de 5.ooo lei, 
acordat încă din anul precedent pentru noi dela Comisiunea 
Monumentelor Istorice) ne-a venit dela Stat. 

Atât personalul supraveghetor cât şi lucrătorii au avut de 
suferit şi în această campanie din pricina lipsei unor adăposturi 
mai solide decât simplele corturi de pânză, cu cari ne-am ajutat 
până acum. De asemenea cu procurarea alimentelor şi chiar a 
apei de băut am avut destule dificultăți şi cheltueli, satele fiind 
departe de cetate, iar izvoarele de apă dulce de asemenea la 
mare distanță în interiorul ținutului nisipos şi sărat. 

Şi în acest an, ca şi în 1914, rezultatele săpăturilor au răs- 
plătit peste orice aşteptare atât osteneala cât şi banii întrebu- 
inţaţi. Activitatea noastră, potrivit metodei pe care consecvent o 
aplicăm încă dela începutul săpăturilor noastre archeologice în 
România, a fost îndreptată în două direcţii: 10 stabilirea şi libe- 
rarea liniei îiortificate cu ziduri şi 2” degajarea interiorului pe 
linia intrărilor şi străzilor antice în cetate. 

In prima direcţie am completat aproape total săpăturile de 
liberare a exteriorului zidurilor cetăţii pe laturile de Vest, Nord 
şi Sud, precum şi în mare parte pe laturea de Nord-Est. Nu 
mai puţin de 65o m. lineari, pe adâncimi ale tranşeelor mer- 
gând până la 7 m. şi pe lățimi, sus până la 4 m., iar jos cel 
puţin de o.8o m., au fost degajaţi în această campanie numai pe 
linia zidurilor. Zece curtine şi nouă turnuri au fost liberate: in 
placajul lor am găsit pietre cu inscripţii de cea mai mare în- 


semnătate (v. mai jos). 

In a doua direcţie am lucrat în două feluri: în interiorul ce- 
tăţii şi în interiorul liniei fortificate. Din aceasta din urmă am 
golit trei turnuri mari. Din cuprinsul oraşului am liberat două 
regiuni: pe laturea de V, aproape de colțul de SV al cetăţii am 
degajat o parte însemnată din thermele (băile) romane, golind 
deplin trei camere cari erau prevăzute cu hypocauste (calori- 
fere) şi o sală lungă, de comunicaţie cu sălile calde şi cu cele 
reci, acestea incă de liberat în campaniile viitoare ; de altă parte 
pe laturea de NE, lângă un zid elenistic, înlăuntrul liniei forti- 
ficaţiei romane, am degajat până la stânca vie, care formează 
fundamentele insulei pe care a fost clădită în mijlocul Mării cetatea 
Histria, un teren de c. 200 m.p., descoperind un mare număr 
de resturi ceramice: vase şi statuete de teracotă din epoca ar- 
chaică greacă (vezi mai jos). 

Atât zidurile cetăţii cât şi construcţiile din interior ni s'au 
păstrat pe înălţimi destul de mari, dela 1 la 6 m., astfel încât 
aspectul lor, după liberarea din dărâmături e cu totul sugestiv, 
atât din punct de vedere archeologic cât şi numai pitoresc. Fi- 
reşte, zidurile din interior, in specie la băile romane, au fost 
îndată după degajarea lor, consolidate după indicaţiile mele, de 
un zidar priceput la lucrări de acest fel, sub conducerea per- 
manentă a unui asistent al subsemnatului. 

Zidurile cetăţii au fost ridicate în mare parte cu material dela 
clădiri anterioare din oraşul şi din satele Histriei. Nenumărate 
architrave, coloane şi blocuri ecuarisate, de pe la templele dă- 
râmate de barbari în sec. III p. Chr., altare şi stele cu inscripții, 
ori chiar simple sculpturi, au fost luate la ridicarea actualei for- 
tificaţii, probabil tot în acest veac, dar după a. 238, ca simplu 
material de construcţie: coloanele au fost trântite ca nişte sim- 
pli buşteni, transversal pe direcţia zidului, la baza lui, architra- 
vele au format placajul exterior, bucăţile mai mici au intrat în 
placaj ori în beton. Astfel dară în zidurile cetăţii avem a des- 
cifră o parte foarte insemnată din istoria străvechei colonii gre- 
ceşti dela Pontul Stâng. 

Cu fragmentele architectonice prinse încă în zid, ori căzute 
din ele avem posibilitatea de a reconstitui o sumă de clădiri din 
Histria greco-romană, anterioare incintei fortificate ajunse până 
la noi. Această lucrare va formă una din principalele noastre 


preocupări după desgroparea definitivă a ruinelor, când vom 

aveă, foarte probabil, chiar posibilitatea localizării în interiorul 
oraşului a cutărui templu ori monument public, ale cărui elemente 
constituente zac in zidul cetăţii. 

Nu e locul aici de a inşiră în amănunte fragmentele archi- 
tectonice şi sculpturale găsite fie chiar în ziduri, fie în dărâmă- 
turile de pe lângă ele. Destul să pomenim că unele fragmente 
de cornişe de marmoră pot fi puse pentru frumuseţea ornamen- 
taţiei lor alăturea de monumentele din epoca cea mai bună ele- 
nistică ori imperială-romană. lar dintre sculpturile găsite, un 
torso apollinic de marmoră aminteşte arta secolului al V-lea a. 
Chr., în vreme ce mai multe reliefe votive, tot de marmoră, se 
arată evident a porni din arta epocei elenistice. Dar nici una din 
aceste sculpturi nu se poate asemănă, fie ca valoare artistică, fie 
ca importanţă istorică, cu capul de Helios (Apollon ca zeu Soare), 
fragment dintr'o statue colosală de marmoră, care, după dimen- 
siunile capului a trebuit să aibă vreo patru metri înălțime. Chipul 
lui Helios, care a avut o coroană de raze pe cap, fie de bronz, 
fie de aur, e cel bine cunoscut din portretele lui Alexandru cel 
Mare şi ale Diadochilor, cu partea inferioară a frunţei, între ochi, 
foarte bombată şi cu ochii îndreptaţi spre cer. Autenticitatea 
capului, respective a statuei lui Helios, la Histria, din epoca ele- 
nistică, atât ca tip cât şi ca technică, e deplin asigurată. Prezenţa 
unei atare statui colosale de marmoră la Histria în vremea ele- 
nistică ne luminează insă dintr'odată în chip neaşteptat tot tre- 
cutul acestei colonii în epoca aceasta: legăturile ei culturale cu 
Sudul, evidenta ei inflorire economică şi politică, strălucirea vieţei 
ei publice. Frumoasele coloane de marmoră, descoperite în prima 
campanie de săpături sub contrafortul interior din dreapta al 
porţii celei mari, pot fi acum foarte bine puse in legătură cu 
statua descoperită, ca aparținând unui mare templu, în întregime 
de marmoră, al zeului Soare, la Histria. 

In ce priveşte inscripţiile găsite în această campanie, ele com- 
pletează în chip fericit pe cele găsite în 1914. Cea mai veche, 
găsită în anul trecut, ne dă ştiri încă din sec. V înainte de Chr. 
E o dedicație pe marmoră neagră făcută zeului principal al His- 
triei Apollon Iatros (vindecătorul), de chiar fiul preotului eponym al 
acestui zeu. Urmează, în ordine cronologică, un important fragment 
de prin secolul al III-lea a. Chr., care ne face cunoscute neințele» 


geri şi lupte civile în statul grecesc independent al Histriei. Apoi, 

lăsând la o parte alte documente mai puţin hotăritoare, un im- 
portant relief votiv inchinat Dioscurilor „mântuitori“ de un general 
din Histria, care se întorsese cu bine impreună cu soldaţii săi 
dintr'o expediţie pe Mare în ajutorul Apolloniaţilor, — document 
din care înţelegem că prin sec. II a. Chr., între cele două co- 
lonii surori Histria şi Apollonia există un tratat de prietenie şi 
alianţă. Un fragment dintr'o stelă de marmoră, din nenorocire 
cu totul redus, ne face să ghicim care eră starea de lucruri la 
Histria în primele timpuri ale intinderii autorităţii romane în 
Scythia Minor, atât din punctul de vedere al legăturilor His- 
trianilor cu Romanii, dela cari ei căpătaseră încă dela început o 
sumă de privilegii, cât şi din acela al amestecului Thracilor, sub 
regele lor Rhoemetalces, în afacerile coloniilor greceşti dela 
Pontul Stâng. O nouă copie de pe magna charta a Histrianilor, 
găsită într'un prim exemplar în săpăturile din 1914, deşi foarte 
stricată şi ea, ne ajută a reconstitui textul primitiv al acestui 
document capital pentru istoria Scythiei Minor în secolul I p. 
Chr. Noua copie implinind multe din lacunele celei vechi, ne-a 
dat putinţa să cetim complet scrisorile pe cari guvernatorii ro- 
mani ai Moesiei Inferioare din anii 43—49 şi 52—53, acum în- 
tâia dată, tot pe baza acestui monument, precis dataţi, Flavius 
Sabinus, fratele împăratului Vespasianus, şi Plautius Aelianus, 
gloriosul pacificator al ținuturilor barbare din Nordul Dunării, 
le-au adresat Histrianilor, confirmându-le immunităţile şi privile- 
giile lor, în ce priveşte pescuitul pe gura Peuce, aducerea lem- 
nelor de pin pentru facle şi în general exploatarea pădurilor din 
părţile lor. Alte trei scrisori, ale unor guvernatori până acum 
cu totul necunoscuţi, Aemilianus, din a. 5o, Pomponius Pius, din 
a. 51 şi Tullius Geminus din a. 54 p. Chr., pentru întărirea ace- 
loraşi privilegii ale Histrianilor, ne sunt simţitor completate de 
a doua copie faţă de cea din 1914. Pe baza celor două exem- 
plare ale acestei inscripţii, nu mumai istoria Moesiei Inferioare 
ori a Histriei, ci în general istoria romană capătă nouă şi impor- 
tante modificări în cunoştinţele de până acum. Astfel, pentru a 
nu cită decât un singur punct: de unde se credeă, că abiă îm- 
păratul Hadrian a organizat definitiv vama Dunării, noi consta- 
tăm acum, că încă din a. 44 p. Chr. există dealungul Dunării o 
reţea de staţiuni vamale, care se întindea până la Mare şi că 
impozitul indirect care se ridică aici de către societățile de pu- 

blicani, arendaşe ale vămilor şi dărilor din tot imperiul se chemă 
tocmai, „vama malului Dunării“. Pentru întâia dată avem ştiri 
precise despre Bess, ca locuitori ai teritoriului histrian, într'o 
întreagă serie de inscripţii, găsite anul trecut. Printre ele una ni-i 
arată locuind în tovărăşia Romanilor veterani şi colonişti civili, 
în vicus Quintionis : dintre cei doi magistri ai satului unul e 
Roman, celalalt Thrac. Nu mai puţin de trei inscripţii, două pe 
architrave mari, una pe un epistyl mai mic, închinate impăra- 
tului Pius, ne arată via activitate edilitară din Histria în acest 
timp: înflorirea oraşului se traduceă prin ridicarea de clădiri pu- 
blice numeroase şi bogate, consacrate fireşte zeului ocrotitor al 
întregei lumi, împăratul de pe tronul Romei. Amestecul din ce 
in ce mai direct al autorităţii centrale în afacerile oraşului liber 
Histria se documentează prin două inscripţii, probabil de pe 
vremea lui Marcus Aurelius, cari ne pomenesc acum întâia dată 
pentru tot Pontul Stâng, un curator civitatis, de origine chiar 
din oraşul pe care are a-l administră în numele împăratului. 
Acest curator e însă pomenit în inscripţie şi ca pontarch, adică 
preşedinte al confederației cultural-religioase a oraşelor greceşti 
din Pontul Stâng, şi ca binefăcător al Histriei (le repară portul), 
ceeace fireşte accentuează încă valoarea documentelor noastre. 
Un foarte preţios dublet al unei pietre de hotar mai de demult 
găsite, dar rău cetite şi publicate, ne documentează şi prezența 
Dacilor în părţile Histriei: e un vicus, se pare numit B/u/feri- 
dava, în hotar cu o villa, moşia particulară a unui Bessus din 
teritoriul Histriei: prin anii 198—2o1 p. Chr. Deosebit de nu- 
meroase sunt monumentele, statui ori simple arae închinate îm- 
păraţilor romani şi membrilor masculini şi femenini ai casei im- 
periale, dela Severus înainte: astfel, lui Caracalla principe, lui 
Caracalla coregent al tatălui său, luliei Domna, lui Opellius 
Macrinus, fiului acestuia Diadumenianus, luliei Maesa, unei 
lulia (tot din casa lui Severus):din cele patru posibile, lui Maxi- 
minus, etc. Simplele monumente funerare ale diferiților particu- 
lari sunt iarăş foarte numeroase; totuş pentru aceasta ele nu 
sunt şi lipsite de importanţă, cum în deobşte e cazul cu aceste 
resturi istorice. In adevăr tocmai de aceste monumente ni e 
documentată amănunţit la Histria populaţia romană de origine 
militară, ofiţeri, subofiţeri şi soldaţi, veterani, veniţi în special 

Il a Arabacilor, spre a locui chiar în oraş, sau, mai ales, pentru 
a cultivă roditoarele ogoare din teritoriul rural al Histriei, în 
vici şi villae, la un loc cu Bessii și Dacii, acum aproape cu 
totul romanizați. Foarte importantă e o inscripţie onorifică pentru 
un Grec, care pe la începutul secolului al III-lea p. Chr. repară 
gymnasiul din Histria: indirect ni e astfel documentată aici 
toată partea din viaţa publică a unui oraș grec, privitoare la 
educaţia tinerimii pe seama comunităţii. Pentru istoria organi- 
zaţiei armatei romane, din secolul al IV-lea înainte, săpăturile 
de anul trecut ne-au adus un document unic: piatra de mormânt 
a unui circitor d/e] vixillation/e] XII/?1] catafractariorum. 
O numerotare curentă a trupelor de cavalerie din armata de 
prima linie eră până acum necunoscută. În sfârşit dela începutul 
secolului al VI p. Chr. avem încă o întreagă serie de cărămizi cu 
stampila împăratului Anastasius, pe lângă cele cunoscute din 1914: 
soldaţii împăratului, garnizonaţi la Histria dreg intăriturile cetăţii, 
în special pe laturea nordică (unde sau găsit la un loc toate 
cărămizile de acest fel), pentru a face faţă rebelilor Goţi, cari, 
cu Vitalianus în fruntea lor, alcătuiseră aici un fel de regat 
romano-barbar în felul regatelor romano-barbare din Italia, Gal- 
lia şi Spania. Astfel deci inscripţiile găsite în ultima campanie 
ne conduc din secol în secol, începând din vremea când Peri- 
cles conduceă destinele Atenei, până înspre timpul împăratului 
roman prea creştin lustinianus, arătându-ne în scurte dar eloc- 
vente mărturii ale diferitelor epoce prefacerile prin cari a trecut 
colonia milesiană întemeiată pe o insulă dela Sudul lagunei 
Halmyris pe la jumătatea veacului al VIl-lea a. Chr. 

Și totuş inscripţiile contemporane cu Pericles nu sunt cele 
mai vechi mărturii despre viaţa dela Histria, date la lumină de 
săpăturile din 1915. Secolul al VII-lea şi al VI-lea a. Chr. sunt 
şi ele reprezentate prin resturi de alt ordin, cari, deşi, nu scrise, 
sunt, cel puţin, tot aşă de darnice cu informaţiile, ca şi resturile 
epigrafice din secolele următoare. 

Micul spaţiu, de cel mult 200 de m.p., săpat pe laturea de 
NE a cetăţii, imediat lângă zidul de centură roman, înlăuntrul 
orașului, ne-a dat următoarele obiecte prin excelenţă caracteris- 
tice. Patru statuete de teracotă ale Aphroditei de tip fenician 
(una întreagă, mică; una aproape întreagă, mai mare, foarte amă- 

racterizat în gen oriental, dintr'o a treia, şi un fragment din- 
tr'o a patra): zeiţa e reprezentată în haina lungă greacă-archaică 
cu pătul desfăcut în mai multe cosiţe, care-i atârnă pe umeri, 
cu faţa plină, de tip oriental, fenician, cu dreapta plecată în jos, 
spre a-şi ţine haina, iar cu stânga, la piept, ţinând strâns o 
porumbiţă. (Sau şi invers, ţinând porumbiţa cu dreapta). Tipul 
acesta archaic al Aphroditei, reprezentat prin statuete de teracotă 
analoage cu cele ale noastre, este foarte răspândit în ţinuturile 
de străveche cultură elenică, d. p. Rhodos, Asia Mică, Fenicia, 
Delos, Atena, Etruria (cf. Furtwăngler la Roscher, My4h. Lex., 
I 409): apariţia lui la Histria—în sec. VI— ne arată perfecta 
continuitate culturală între Grecia-mamă şi coloniile ei din Pontul 
Euxin, cu alte cuvinte, excelența culturii greceşti din părţile 
noastre, absolut echivalentă culturii din Sud. O statuetă aproape 
intreagă a unei Aphrodite şezând pe tron, iarăşi cu porumbiţa 
în stânga, constitue un adevărat unicum de artă achaică greacă, 
în stilizarea egipteano-elenică, iar nu feniciană, a figurei zeiţei. 
Un splendid cap, desigur feminin, dela o statuetă, tot de teracotă 
foarte probabil de tip identic cu acela mai sus descris al Aphroditei 
şezând pe tron: e exact acelaş chip cu aceeași găteală a capului; 
aceste statuete ale Aphroditei par a fi încă mai vechi decât cele 
cari reprezintă zeiţa stând în picioare: în orice caz, adică, cel mai 
târziu de pe la 55o a. Chr. Minunat păstrate, au ajuns până la noi 
trei vase de parfumuri: două stilizate ca sirene, iar unul ca o pa- 
săre de apă. Sirenele au, ca şi Aphrodite, părul pe umeri în câte 
două, ori trei şuviţe împletite de fiecare parte a capului. Una din 
ele are şi pe spate părul desfăcut la fel într'o întreagă serie de 
cosiţe dese şi fiecare impletită independent. Această din urmă 
sirenă şi pasărea au urme foarte vii de culoare pe ele; în spe: 
cial pasărea poate servi ca model pentru maniera corintiană de 
pictat cu culori opace (negru-cafeniu şi purpură) în făşii, pe un 
desen dinainte sgâriat pe figurina de pământ ars. Feţele de femei 
ale sirenelor sunt iarăş caracteristic orientale: în special la una 
ochii bulbucaţi tăiaţi în forma migdalelor şi puţintel înclinați 
înspre nas, arată încă în toată puterea ei maniera archaică a 
artei greceşti. Lăsând la o parte alte figurine, întregi ori resturi, 
mai puţin caracteristice, trec la notarea vaselor greceşti găsite 
aici. In fruntea lor stau vasele protocorintice şi vechi corintice 
din secolul al VII-lea şi al VI-lea a. Chr. (cf. Walters, Ancient 

Pottery, | 306 sqq.): printre ele un amphoridion aproape intreg 
cu o friză de pantere afrontate şi cea mai mare parte dintr'un 
aryballos de pe la sfârşitul sec. VII ori încep. sec. VI, cu mo- 
dele incizate şi pictate in negru şi purpură, împodobit cu o friză 
de sirene ce se urmăresc în cerc. In special aryballii corintieni 
sunt foarte numeroşi printre vasele găsite aici: nu mai puţin de 
opt, dintre cari unii cu totul primitivi şi evident aparţinând, cel 
mai târziu, primei jumătăţi a secolului al VI-lea. Tot aici trebue să 
notăm şi o jumătate dintr'un capac de pyxis, ornamentat de ase- 
menea cu o friză de sirene urmărindu-se în cerc. O altă clasă 
de vase, foarte bine reprezentată: patru aproape întregi şi frag- 
mente din alte şase, sunt micile talere votive, finafes, bine cu- 
noscute şi din ceramica de Corint, dar aici la Histria, după 
ornamentaţia lor: flori de lotus, palmete şi, imprejur, meandre, 
mai de grabă de origine din Rhodos ori din lonia. Aceste 
pinakes, prevăzute cu câte două găuri alăturea, pe margini, 
spre a puteă fi suspendate, ne arată incăodată, alăturea cu va: 
sele de parfum în formă de păseri ori sirene, că toate obiectele 
găsite în acest mic spaţiu au o destinaţie identică, cea a cul- 
tului unui zeu. O specie de vase tot caracteristice secolului al 
VI-lea, reprezentată numai prin două exemplare: o hydria aproape 
întreagă și un fund probabil tot de hydria, ne demonstrează pre- 
zenţa fabricatelor ceramice din Samos la Histria: ornamentul ca- 
racteristic vaselor samiene, luna nouă, în zone înguste orizontale, 
de jur împrejurul vasului, e redat in cel mai pur stil pe vasul întreg 
găsit la Histria. In sfârşit din ceramica veche attică avem 
câteva fragmente, cari aparţin încă tot secolului al VI-lea: in 
special resturi dintr'o minunată Fylix cu figuri negre şi pur- 
purii şi ornamente la fel, pe fond roşu, perfect databil prin 
haina lungă, archaică, strânsă pe trup, pe care o poartă figurile 
reprezentate pe vas (sa păstrat numai partea de jos a lor). 
Alte resturi de vase attice mai puţin caracteristice nu au a 
mai fi înşirate aici. 

Toate aceste rămăşiţe ceramice, alcătuind, atât cronologic cât şi 
în ce priveşte întrebuinţarea lor, o descoperire unitară, ne con- 
duc la încheierea că în această parte a cetăţii a fost incă din 
secolul al VIl-lea un templu al Aphroditei. Pe acea vreme 
templul fiind— cum se ştie—de lemn şi vălătuci (pământ ne- 

credincioşi zeiţei sau păstrat însă. Se pare că pe la sfârşitul 
secolului al VI-lea preoții Histriei şi în special ai Aphroditei au 
făcut — precum eră obiceiul, bine cunoscut — o mare revizie a 
tezaurelor -templelor. Obiectele de puţină valoare: statuete şi 
vase de teracotă, inchinate în cursul vremii de credincioşi, au 
fost aruncate afară, spre a se curăţi şi descurcă locul în opis- 
thodom. Templul Aphroditei eră chiar la malul Mării, statuetele 
şi vasele aruncate nu s'au sfărâmat. Nisipul Mării le-a acoperit, 
şi astăzi desgropând cu grijă regiunea aceasta noi le-am putut 
găsi aproape intacte, aşă cum fuseseră folosite acum 2500 de ani. 

Descoperirea aceasta, pe care—deocamdată ipotetic—o numim 
dela templul Aphroditei, nu e însă prețioasă numai din punctul 
de vedere al istoriei artei greceşti. Insăşi istoria generală greacă 
e clarificată printr'insa: erau sceptici cari socoteau drept poveşti 
afirmările scriitorilor greci că Miletul a întemeiat pe coasta ves- 
tică a Pontului, la gurile Dunării, o colonie a lor încă din 
prima jumătate a secolului al VII-lea, pe vremea deci când nici 
Roma nici Atena nu aveau o importanţă mai mare decât micile 
stătulețe greceşti ori italice de a treia mână. Descoperirea aceasta 
dovedeşte că totuş Grecii au spus adevărul. De altă parte pre- 
zenţa la Histria a fabricatelor ceramice de caracter religios şi 
artistic, ale Corinthienilor, Rhodienilor, lonienilor din Asia Mică, 
Athenienilor, Samienilor, etc., documentează nişte relaţii comer- 
ciale strânse între Histria şi Grecii din Sud încă din vremea 
aceasta străveche. Peştele sărat, va fi fost şi pe atunci ca şi 600 
de ani mai târziu, pe vremea împăratului roman Claudius, prin- 
cipalul isvor de bogăţie a coloniştilor Milesieni de lângă Hal- 
myris şi Peuce. 

Cu toate că în campania din vara trecută nu am săpat încă 
decât prea puţin în interiorul oraşului, descoperirile mărunte, 
făcute pe lângă ziduri, sunt destul de numeroase. Astfel, ca 
monete, notăm în special mai multe de bronz, din epoca impe- 
rială, bătute de Tomi şi Histria, precum şi câteva byzantine. 
Ca obiecte de bronz, câtevă fibule, undiţe de prins peşte, chei, 
aplice, etc. Foarte numeroase sunt resturile de fier: astfel s'au 
putut desface din ruine aproape în întregime balamalele porţii 
mici a cetăţii lângă băile romane; cuie, de toate mărimile, vâr- 
furi de suliţi şi săgeți, etc., au fost iarăş o mulţime puse bine 
pentru studiul şi publicarea lor amănunțită. In ce priveşte cera- 

mica dela Histria, în afară de descoperirea dela templul Aph- 
roditei strâns grăniţuită cronologic, avem reprezentată întreaga 
evoluţie greacă şi romană a acestei arte industriale, dela restu- 
rile nenumărate de vase greceşti din epoca clasică: cu fond roşu 
şi figuri negre, ori invers, până la teracota ordinară romană 
din secolul al III-lea și cei următori, reprezentată prin o sumă 
de amphore întregi ori aproape întregi, de toate formele şi mă- 
rimile, găsite continuu în toate tranşeele. Vrednice de cea mai 
mare atenţie sunt însă resturile ceramice cari ne arată o in- 
dustrie proprie histriană: astfel sunt cioburile vechi greceşti cu 
glazură neagră, greşit arsă, devenită verzuie ori cafenie, evi- 
dent din vase fabricate aici; şi tot așă diferitele schiţe, in lut 
nears ori semiars, de plăci ornamentale de teracotă cu subiecte 
mitologice (de pildă o foarte subtil modelată Leda cu Zeus ca 
lebădă), ori din viaţa comună a oamenilor şi animalelor (un 
fragment cu reprezentarea unui legionar, o placă de lut galben 
cu un leu, destul de nedibaciu stilizat), etc. Astfel dară, precum 
descoperirea tiparelor de teracotă la Mangalia (vezi mai jos 
raportul Nr. 6) ne dovedește o activitate intensă artistic-industrială 
în această colonie dorică, resturile de fabricate ceramice greşite 
ori necomplete ne arată aceeaş activitate şi în Histria.—Fireşte, 
afară de vase, s'au găsit şi destule lămpi de lut ars din vremea 
greacă şi din vremea romană, ţigle şi olane de toate felurile: 
de notat în special o ţiglă de prin secolul al III-lea a. Chr. cu 
stampila unui astynomos (edil) pe ea, cărămizi de tot felul,— cari 
toate, vor fi publicate în amănunte. Numeroase sunt şi resturile 
de sticlărie găsite în săpăturile din 1915. De notat în special 
resturile de geamuri și fragmentele de vase de caracter practic 
ori funerar, cu incrustaţii şi aplicări, ori cu reliefe scoase prin 
turnarea în tipare de modelul respectiv. Ca de obiceiu, resturile 
de cupe mici, cu picior, sunt şi la Histria cele mai numeroase. 

In legătură cu situaţia portului antic al Histriei am mai făcut 
în cursul anului trecut încă o constatare. Din colțul de S al 
peninsulei care face față insulei Histriei, se prelungeşte în direcţia 
SSE, către insulă, un dig lung de aproape 400 m. Astăzi digul 
e în întregime inutil întrucât apele sunt retrase dincolo de ca- 
pătul lui. Pe vremuri el ar fi putut constitui o apărare de va- 
lurile cari veneau dela E, dinspre larg, alcătuind la spatele sale, 
către V, un foarte bun adăpost | năvilor uşoare şi bărcilor, cari 

făceau legătura între continent şi insulă, respectiv un adevărat 
port pentru corăbiile mari de transport, cari aveau a fi încet 
încet încărcate cu peşte sărat, pentru a fi trimise în Sud, ş. a.m. d. 
Totuş rostul acestui dig, chiar după construcţia lui numai din 
pământ bătut şi cu puţină piatră fărâmată pe deasupra, se arată 
a fi mult mai mult de caracter terestru decât maritim. Anume, 
ca dig marin el ar fi fost mai la locul lui lângă insulă, pornind 
de pildă de lângă basinul cel mare dela Vestul valurilor cetăţii 
în direcţia zidului descoperit încă din 1914, în mijlocul insulei 
nefortificate. Pe când, dimpotrivă, legat de continent, unde eră 
numai necropola Histriei, iar nu locuinţe şi prăvălii ori arsenale, 
digul aveă mai mult a continuă drumul roman de uscat, care 
veneă către Histria, cum înţelegem acum, pe la N. Călătorii 
scurtau drumul cu barca, mergând până la capul acestui dig, 
de unde treceau apoi numai în câtevă minute dincolo în insulă, 
la capătul ei vestic. Drumul acesta antic e perfect identificat şi 
prin tumulii funerari de pe insulă şi prin cei de pe peninsulă, 
cari potrivit obiceiului grec şi roman aveau a fi ridicaţi de am- 
bele părţi ale străzilor şi căilor principale la ieşirea din oraşele 
antice, întovărăşindu-le până departe în interiorul ținutului rural. 
Astfel ne este asigurat şi acest amănunt topografic, care teoretic 
ni se impuneă prin apropierea cea mai mare a insulei Histriei, 
tocmai în acest punct, de capul sudic al peninsulei din faţa ei, 
dar care archeologic nu fusese încă demonstrat până acum. 

Rezumând raportul de faţă putem spune. 

Descoperirile dela Histria, în 1915, trec prin însemnătatea lor 
artistică şi istorică dincolo de marginile simplului interes local 
ori provincial. Cum am arătat mai sus, şi istoria genefală greacă 
şi istoria romană, în special a Imperiului, sunt în urma nouălor 
săpături clarificate, precizate ori prefăcute, în atâtea amănunte 
istoric-politice, economice, culturale ori geografice, până acum 
altfel ori de fel cunoscute. Cât priveşte informaţiile istorice despre 
Scythia Minor, nu cred că mai e nevoe să accentuăm, că ele 
sunt aproape fundamental transformate, fie din punctul de vedere 
al rostului vieţii greceşti aici, încă din secolul al VII-lea a. Chr., 
fie, mai ales, din punctul de vedere al vechimei, aproape neaş: 
teptate a Romanismului, şi deci a intensei desnaţionalizări a 
Thracilor de aici, Daci şi Bessi, încă dinainte de venirea lui 

Săpăturile la Histria ar fi să mai dureze, după cât ne-am putut 
socoti până acum, încă cel puţin 15 ani—de muncă intensivă. 
Mijloacele materiale pe care le avem acum la dispoziţie sunt cu 
totul insuficiente. Pustietatea locului cere de altă parte o ur- 
gentă construire a unei case a săpăturilor, pentru adăpostirea 
descoperirilor din ce în ce mai numeroase și pentru locuința 
conducătorului săpăturilor. De asemenea trebue clădită, fie cât 
de primitiv, dar tot de zid și o hală pentru găzduirea lucrătorilor 
cari acum nu pot fi aduşi la cetate—spre a se adăposti sub un 
cort—decât numai după ce vremea se face mai caldă, pe când 
lunile Martie, Aprilie, Septemvrie şi Octomvrie rămân neutili- 
zate. Şi, fireşte, cu săpături numai la zile mari, nu putem nici 
în cincizeci de ani desgropă ruinele Histriei. De altă parte, iarăş 
nu ne este iertat să părăsim, ori, fie chiar, să lăsăm neisprăvită, 
o întreprindere aşă de roditoare şi de însemnătate culturală nu 
numai românească, ci şi europeană, pentru că diferitele dispo- 
nibilităţi budgetare se disolvă acum în alte ape decât cele archeolo- 
gice. Academia Română, care şi în această ocazie a înlocuit statul 
dând ea aceea ce statul nu puteă — sperăm numai: „deocam- 
dată“ — dă, nu va puteă suportă încă prea mult timp această 
sarcină. Statul va trebui să o înlocuiască, luându-şi asupra sa 
aceea ce pentru el nu e decât o simplă datorie culturală, în 
vreme ce pentru Academie eră un adevărat dar, cu atât mai 
preţios, cu cât veneă tocmai la timp, deschizând căi nouă de ac- 
tivitate archeologiei româneşti. 


RAPORT SPECIAL NR. 5 
SĂPĂTURI ARCHEOLOGICE LA CONSTANȚA. 


La întretăierea str. Dorobanţilor cu Bulev. Ferdinand, pe lo- 
cul d-lui Gheorghiu, făcându-se săpături pentru temeliile unei 
case, s'a dat peste un zid frumos, placat cu blocuri mari de piatră 
de talie. 

Sub directa supraveghere a Muzeului Naţional de Antichităţi 
s'a urmărit o curtină pe o distanță de c. 9 m. şi un turn semirotund 
de apărare, a cărui lature vestică, cu o parte din interior şi cu 
intrarea lui, cade sub str. Dorobanţilor. Zidul turnului a fost li- 
berat pe un front de r2 m. El se păstrează până la înălţi- 


mea de c. 2 m., cu trei rânduri de pietre mari, ecuarisate cu 

îngrijire. Pe unul din aceste blocuri e săpată o inscripţie comme- 
morativă a acestei părţi din fortificația oraşului: ea ne arată că 
corporaţia măcelarilor din Tomi clădise zidul pe această parte, 
întocmai după cum un turn, dinspre Anadolkioi, fusese clădit 
de Tracul Muca. 

Prin intervenţia Muzeului, Primăria oraşului a cedat d-lui 
Gheorghiu un alt teren, acesta rămânând proprietatea Secţiei 
Constanţa a Muzeului de Antichităţi. 

Prin această descoperire ruinele semnalate încă mai de mult 
în curtea Comandamentului Corpului V de Armată, îşi capătă 
cu uşurinţă o explicare: zidul cetăţii, pornind către Vest dela 
turnul descoperit pe fosta proprietate a d-lui Gheorghiu, îşi schimbă 
direcţia în dreptul străzei General Manu — desigur printr'un 
turn de colţ — către SV, intrând din nou în curtea Comanda- 
mentului, unde este aparentă poarta cetăţii inchisă cu cataractă. 
In cursul lunei Februarie, mulţumită sprijinului d-lui general Geor- 
gescu, am încercat, lucrând cu arestanţi militari, să desfacem în 
intregime poarta. Spaţiul prea ingust şi braţele puţine de care dis- 
puneam ne-a împiedicat însă să golim tot locul ocupat de ruine. 
Am putut totuşi constată, în privinţa contrafortului din stânga, 
că este cu desăvârşire ruinat prin alte construcţii târzii din faţa 
porţii ; curtina care porneşte către NE nu s'a putut insă urmări 
fiindcă intră îndată sub trotuarul Bulevardului Ferdinand. In 
schimb contrafortul din dreapta porţii se poate urmări pe o lun- 
gime de c. 4 m.,de unde apoi este şi el distrus până în temelie. 

In aceste săpături s'au găsit o sumă de monumente epigrafice 
şi sculpturale, printre cari sunt de citat aici: un cip de calcar, 
cu două inscripţii greceşti închinate lui Apollo, pentru sănătatea 
impăratului M. Aureliu, şi care ne dă numele unui şef religios 
al Grecilor de pe coasta apuseană a Mării Negre, până acum: 
necunoscut, şi o placă de calcar cu inscripţie latină, care ne arată 
în ce relaţii strânse se găseă lumea negustorească din Tomi cu 
coloniştii agricultori din interiorul provinciei. 

Rezultatele acestor cercetări au fost publicate de subsemnatul 
în studiul meu „Zidu/ Cetăţii Tomi“ din Analele Academiei 
Române, tom. XXXVII. Mem. Secţ. Ist. Cele două inscripţii au 
fost publicate de d-l D. M. Teodorescu, conservatorul Muzeului, 


in Buletinul Comisiunii Monumentelor Istorice, fasc. 30. 

RAPORT SPECIAL NR. 6. 
PRIMA CAMPANIE DE SĂPĂTURI LA CALLATIS. 


Cum eră şi firesc pentru o aşezare antică, pe ruinele căreia, 
într'o continuă prefacere până în zilele noastre, viața romană a 
dăinuit, multele răscoliri ale solului, au scos la iveală o sumă 
de resturi antice de tot felul. Cea mai mare parte din ele au 
încăput pe mâini particulare, și astfel, ori s'au pierdut, ori, din 
lipsa de insemnări precise şi mai ales prin faptul nepublicărei 
lor imediate, ştirile asupra provenienţei lor sunt indoelnice şi ca 
atare valoarea lor documentară aproape nulă. Aşă stau lucrurile 
cu monumentele epigrafice din colecţiunea Cogălniceanu, publi- 
cate de Tocilescu în Arch. epigr. Mitih. VI, p. 5 sqq. Foarte 
multe din lucrurile găsite la Mangalia însă nici nau ră: 
mas măcar în ţară. Cumpărate de amatori străini ele au luat 
calea străinătăţii, mai ales monetele şi obiectele de artă mă- 
runte; aceşti amatori aveau şi au încă adevăraţi reprezentanți 
aici, cari nu se sfiesc să spună aceasta, chiar cu oarecare laudă. 

Pentru a pune capăt acestei stări de lucruri, mai ales în urma 
unei foarte importante descoperiri făcute în iarna trecută — un 
depozit destul de bogat de tipare de lut ars pentru figurine — 
Direcţiunea Muzeului Naţional de Antichităţi a luat hotărirea de 
a întreprinde cercetarea sistematică a ruinelor, cu fondurile or- 
dinare pentru cercetări archeologice ale acestei Instituţiuni. Un 
puternic indemn la această hotărire a fost şi faptul că materialul 
principal de lucru—vagonete şi şine—se găseă după afirmaţiile 
autorităţilor locale, din belşug depozitat la Far, de către Direc- 
țiunea generală a Porturilor, cum şi mai ales asigurarea ace- 
loraşi autorităţi, că se vor putea întreprinde cercetări pe toate 
locurile virane dela periferia oraşului. Toate demersurile pentru 
obţinerea acestora terminate, în ziua de 15 Aprilie personalul 
ştiinţific şi administrativ al săpăturilor dela Callatis se prezentă 
la Mangalia, însoţit de un delegat al serviciului porturilor, ca să 
ia în primire materialul de care ar fi avut nevoe. Aici o primă 
decepţie : vagonetele cu coş — singurele intrebuinţabile la săpătu- 
rile archeolbgice—despre care se spunea prin inventarii, că sunt 
şase la număr, erau inutilizabile: din ruinele tuturor nu s'ar fi 
putut montă un singur vagonet ca lumea. A trebuit să ne mul- 


țumim cu nişte vagonete cu platformă, pentru căratul pietrelor, 

cărora să le adaptăm cutii de scânduri, mijloc costisitor şi greoiu 
de a putea face față nevoilor, acolo unde lipsa vagoanelor nu 
putea fi cu nici un preţ ocolită, rămânând ca să schimbăm în 
mod simţitor technica săpăturilor, stabilită incă dela începutul 
activităţii şcoalei noastre archeologice. A doua decepţie ne aş- 
tepta la inceperea lucrărilor pe teren, şi anume prin împreju- 
rarea că locurile pe cari aveă să se urmărească zidul cetăţii, 
deşi virane, erau proprietate particulară şi ceeace eră mai grav, 
cei mai mulţi din posesorii lor nu locuiau chiar în Mangalia, 
astfel că trebuiau făcute o sumă de intervenţii neplăcute, iar 
până atunci să începem lucrările pe singurul teren, aparţinând 
comunei, schimbând cu totul planul stabilit mai dinainte şi ris- 
când să pierdem oarecare vreme cu sondagiile, pierdere cari ar 
fi fost evitată, dacă am fi avut putinţa de urmărire sistematică 
a zidului acolo unde el era evident, dela malul mării înainte. 

Locul viran, unde am început lucrările, situat în faţa bisericii 
româneşti, după informaţiile prealabil culese dela bătrânii ora- 
şului, a fost de mai multe ori răscolit chiar în vremurile noastre, 
Astfel pe la 1877 el eră plin de bordeie, lucru confirmat şi prin 
săpăturile noastre, căci mai ales la urmărirea zidului cetății în 
interior am dat peste nenumărate gropi de bordeie cu pereţi în- 
tăriţi cu pietre de talie, scoase din zidul antic, împrejurare care 
face cu deosebire grea cercetarea archeologului, pe care la fie- 
care pas îl inşeală acea piatră antică aşezată într'o zidărie atât 
de modernă şi barbară. Tot pe acest loc şi Tocilescu, prin de- 
semnatorul de atunci al Muzeului, Polonic, a întreprins sondagii 
despre ale căror rezultate însă nu ştiu nimica, întru cât nici în pu- 
blicaţiile cunoscutului archeolog, nici în archiva” Muzeului, nu se 
găseşte nimica relativ la ele, fără numai un plan al oraşului 
antic, şi acela mai mult ipotetic. 

Așă stând lucrurile, e lesne de înțeles că din resturile antice 
ce vor fi fost în acest loc, prea puţin a mai putut rămâne, şi 
în adevăr, în tot cursul lucrărilor de aici, nu s'au găsit nici 
măcar obicinuitele şi atât de frecventele fragmente ceramice, ce 
ne întâmpină în alte părţi. Chiar din zidul cetăţii, gros la teme- 
lie de 4.50 m. şi solid construit dintr'un beton foarte rezistent 
de bolovani de piatră cimentaţi cu var şi nisip, şi placat în ex- 
terior cu pietre mari de talie, nu se mai păstrează decât pe alo- 
curi câte un rând sau două de strate deasupra soclului, pe înăl- 

țime de c. 0.40—0.8o m. Incolo nu mai avem decât temelia, iar 
pe unele locuri chiar şi aceasta este stricată pe o adâncime 
destul de respectabilă. In răstimp am obţinut autorizaţia unui 
domn, proprietar al unui loc viran de pe traseul acuma cu si- 
guranţă stabilit al zidului cetăţii. Aici ne aşteptă una din. cele 
mai plăcute suprize, şi anume, chiar din primele zile dăm peste 
un turn exterior destul de mic şi cu deosebire curios prin în- 
gustimea disproporţionată a zidurilor sale — 1.50 m. — faţă de 
zidul cetăţii de 3.50—4.50 m. Acest turn la origine pare a nu fi 
avut o intrare de acces din interior, ci numai mai târziu zidul 
a fost spart la mijloc menajând astfel un fel de portiţă. Pornind! 
pe această intrare ca să cercetăm interiorul cetăţii, imediat dăm peste 
anumite vestigii ce indicau prezenţa unei construcţii deosebit de 
importante. Concentrăm atunci aici toate forţele şi desgropăm 
un complex de ruine foarte interesante. Infăţişarea generală a 
ruinelor din această parte deşi nu impozantă — de remarcat în 
general aici la Mangalia faptul că toate resturile s'au păstrat pe 
o mică înălțime, lucru explicabil prin coatinuitatea aproape ne- 
întreruptă a locuințelor omeneşti din «poca greacă şi până azi — 
este destul de frumoasă, datorită mai ales faptului că atât zidu- 
rile cât şi pavimentul - construcţiei sunt formate din blocuri de 
calcar compact cu îngrijire tăiate şi aşezate. 

Din pricină că proprietarul locului, sub care se întinde o buriă 
parte din această însemnată construcţie, s'a opus la continuarea 
săpăturilor, n'am putut scoate la iveală decât puţin din complexul 
ruinelor din această parte. In general privite ruinele au făcut 
parte dintr'o grupă de clădiri de formă bazilicală, grupate în 
jurul unei biserici creştine de prin veacul.al VI-lea după Chr. 
In adevăr lipită de zid şi cu axa longitudinală perpendiculară 
pe zid se află o cladire cu trei năvi lungă de 16.85 m., lată de 
13.25 m. socotit în interior fără grosimea zidului, “care este 
de 1.20 m. Zidul, compus din blocuri de 'piatră regulat tăiate, pe 
dinăuntru este dublat cu un alt zid gros de 0.60 m., făcut din 
pietre neregulate unite prin lut. Prezenţa acestei căptuşeli rudi- 
meritare, care ascundea vederii rrumuseţea zidului de piatră re- 
gulată pare neexplicabilă; în tot cazul el nu pare a fi fost con- 
struit odată cu acela. Cele trei năvi sunt despărțite prin două 
rânduri de coloane câte: cinci la număr în fiecare rând. Lăţimea 


stylobatelor şi prim urmare și plintei dela baza coloanelor este 

de 0.60 m., iar coloanele insăşi—toate de marmoră albă cu vine 
vinete—au un diametru la bază de c. 0.45 m. iar la partea supe- 
rioară de c. 0.32 m., pentru o înălţime de c. 3.80 m. Capitelele, 
în forma obişnuită a timpului, cu abacul dreptunghiular foarte 
pronunţat, care poartă pe una din feţe o cruce, au în partea cea 
mai desvoltată dimensiunile 0.72X0.45 m. De remarcat ca tech- 
nică a construcţiei coloanelor acestora, faptul că coloana propriu 
zisă, formată dintr'o singură bucată, nu este aşezată direct pe 
bază, ci despărțită de aceasta printr'un fel de plintă groasă de 
0.04 m. şi prinsă solid cu scoabe puternice de fier. Tot aşă se 
prezintă şi la unirea capitelelor cu partea superioară a coloanelor. 

Nava din mijloc, lată de 6 m., este pardosită cu şapte rân- 
duri de lespezi de calcar, în fiecare rând acestea având o lă- 
țime aproape invariabilă, însă lungimi deosebite. Dimpotrivă 
celelalte două năvi, late fiecare de câte 2.9o m. socotiți până în 
zidul de piatră regulată, par a nu fi fost pardosite cu lespezi 
de acestea, ci, judecând după cele constatate la o anexă a acestei 
basilici, cu cărămidă. Aceste două sunt străbătute în lungime de 
câte un canal, lat de 0.40 m. cu pereţii şi fundul de piatră, ci- 
mentată cu mortar de var. 

Lipită de această încăpere in partea ei din spre Sud, se 
află o altă încăpere pe aceiaş lăţime, însă numai cu 6.25 m. 
adâncime. Din porţiunea, care s'a putut săpă — aproape jumă- 
tate — se poate vedeă că substrucțiile stylobatelor din precedenta 
se continuă şi aici, ca şi pavajul de piatră al năvii centrale. In 
schimb pardoseala de cărămidă a navei laterale din dreapta se 
păstrează aici aproape complet. De asemenea şi canalul se con- 
tinuă în această navă, oblicind însă spre zid până se apropie 
cu totul de el. 

Partea principală a întregii construcţii însă — căreia cele des- 
crise până acum par a fi simple anexe, — se pare că este clă- 
direa adiacentă ambelor in partea stângă, privind dinspre exte- 
rior. Intr'adevăr, din puţinul cât s'a săpat din ea reiese că una 
din laturi are 22 m., măsurătoare ce s'a putut face graţie fericitei 
întâmplări că pe colţul dinspre SV, servind drept temelie, se 
află clădită o căsuţă modernă in beciul căreia se poate urmări 
unghiul ce face zidul acesta. Această încăpere comunică cu cele- 
lalte două prin câte o intrare de câte 1.20 m. şi 1 m. Interesul 


cel mare al acestei încăperi il formează interiorul. Spre deose- 

bire de împărţirea In năvi a celei dintâi, aceasta pare a fi avut 
de jur imprejur la distanță de c. 3.60 m. o colonadă sprijinită 
la unghiuri de stâlpi puternici construiți din strate alternative 
de piatră şi cărămidă. Coloanele sunt cevă mai mari, plinta ba- 
zelor având c. 0.65 m. Tot ca dincolo, partea din mijloc este 
pardosită cu lespezi de piatră, restul fiind probabil pardosit cu 
cărămidă, din care însă nu s'a găsit nici una în sifu. 

Un interes deosebit îl prezintă pentru intreg acest complex de 
construcții marea cantitate de fragmente ornamentale de marmoră, 
ce s'au găsit aici. Multe din ele au putut fi asortate, căpătând 
astfel câteva plăci întregi, cari se arată a fi servit drept cancelli. 
Acestea sunt lucrate pe ambele feţe în relief, pe o parte pur: 
tând crucea byzantină în chenare, iar pe alta motive ornamen- 
tale geometrice ori din lumea vegetală. S'au găsit deasemenea 
şi fragmente din decorația internă a ferestrelor și uşilor, cu alte 
cuvinte elemente suficiente pentru încercarea unei reconstituiri 
în linii generale a clădirilor. Ţinând seama însă de faptul că 
până acum nu s'a explorat decât o prea mică porţiune de teren 
cum şi mai ales de abundența descoperirilor architectonice, suntem 
indreptăţiți a crede că explorarea totală a acestor ruine va da 
la iveală pe lângă planul general şi alte elemente, graţie cărora 
să ne facem o idee desăvârşită asupra întregei grupe de clădiri. 

Conduşi de faptul că pe locul viran al unui locuitor ture 
aproape de primăria oraşului, prin săpături, făcute pe vremuri 
pentru scoaterea pietrei de construcţie, se găsiseră o sumă de 
bucăţi architecturale, printre cari şi un frumos capitel de mar- 
moră, obţinând autorizaţia proprietarului, am făcut şi aici son- 
dagii, cari nu au putut fi continuate, iarăş din cauza lipsei de 
interes, ca să nu zicem reaua voință, a deţinătorilor locurilor vi- 
rane, pe care nici nu le utilizează, nici nu vor să le vândă. Aici 
am dat peste urmele unei construcţii puternice a cărei natură 
n'a putut fi încă determinată: poate vreun mare stabiliment co- 
mercial, judecând după prezeaţa unui frumos chiup de lut găsit 
in situ în una din încăperile construcției. 

Toate bucăţile architecturale şi obiectele transportabile au fost 
depozitate de noi în beciul casei ce se găseşte chiar pe ruinele 
construcției basilicale ; cele găsite întâmplător am luat măsuri 
să fie strânse la Primărie, unde am pus bazele unui Muzeu local, 


care chiar de acuma se prezintă destul de frumos, conţinând 

obiecte de mare interes istorico-artistic şi -care, credem că in 
urma unor lucrări mai intensive în direcţia aceasta va ajunge 
să fie unul din cele mai frumoase şi mai pline de interes din 
toată ţara. / Teodorescu]. 


RAPORT SPECIAL NR. 7. 


SĂPĂTURILE DELA CETATEA DE LÂNGĂ CHIOSE-AIDIN, PLASA 
ȘI JUD. SILISTRA, MAIU-IUNIE-IULIE 1915, 


Situată chiar pe hotarul judeţelor Durostor şi Caliacra, ce- 
tatea în chestiune eră cunoscută incă mai de demult; ea e po- 
menită de învățații bulgari şi identificată, destul de aproximativ 
de altfel, cu Pa/matis. Niciodată însă până acuma nu a fost 
obiectul unei cercetări sistematice. D. prefect Cămărăşescu, pri- 
mind mereu diferite monete şi resturi antice de metal dela ță- 
ranii din partea locului spre cumpărare, a cerut dela Direcţiunea 
Muzeului de Antichităţi învoirea de a face săpături la cetate. 
Cererea d-sale, nefiind trimeasă direct la Bucureşti, ci prin secți: 
unea Constanţa a întârziat pe drum. Când d. director al Muze- 
ului: a primit-o, a plecat personal la Silistra, de unde împreună 
cu d. prefect, care prin subprefectul local începuse lucrările 
încă înainte de venirea aprobării, au mers la Chiose- Aidin. 
Până la venirea d-lui director al Muzeului Naţional se urmărise 
zidul în exterior pe o lungime de c. roo m., până la o mică 
construcţie de caracter creştin, asupra căreia se va vorbi mai 
jos. Se mai desgropase în întregime şi turnul semicircular dela 
colţul nord-estic al cetăţii. De oarece se făcuseră oarecari gre- 
şeli în executarea săpăturilor, d. director a oprit lucrările şi cu 
aprobarea d-lui prefect Cămărăşescu a hotărit să se continue 
cercetarea direct de Muzeul Naţional, dar pe cheltueala prefec- 
turii. Fără a mai pierde vremea cu lucrările preliminare, am 
putut dară la venirea noastră începe deadreptul studiul interio- 
rului printr'o săpătură ă fond la mijlocul cetăţii, în dreptul in- 
trării de pe laturea N şi prin sondagii practicate în diferite locuri. 
Din felul cum ni se prezintă interiorul, am ajuns la încheerea 
că nu trebue desgolit interiorul întregii cetăţi şi de aceea, cu 
această primă campanie am încheiat aproape definitiv cu studiul ei. 

Cetatea este aşezată pe culmea unui platou foarte înalt, ce se 


prelungeşte în formă de peninsulă îngustă cu laturea dinspre 

N în pantă repede, cu cea dinspre S şi V prăpăstioasă. Accesul 
pe partea de N se face cu foarte mare anevoinţă, pe un drum, 
care urcă dealungul ei până aproape de colţul de E al citadelei. 
Dinspre E, venind cu alte cuvinte de pe restul platoului, accesul 
este cât se poate de uşor, de oarece cum s'a spus mai sus, locul 
cetăţii nu este altceva decât prelungirea platoului, care de aici 
se tot lărgeşte înălțându-se. Pentru aceasta şi întăritura dinspre 
aceste puncte este mai completă, colţul cetăţii de aici formându-l 
un turn de formă rotundă, turtită elipsoidal, clădit chiar pe stânca 
vie, ca de altfel toată construcţia. 

Platoul ocupat de cetate nu predomină împrejurimile, ci, fiind 
mai puţin înalt este oarecum mascat de înălțimile de prin îm- 
prejurimi, cari: se găsesc din trei părţi la distanță suficientă, 
pentru a nu puteă fi utilizate de inamic la atacul cetăţii, iar pe 
de altă parte are şi înălțimea şi pantele necesare pentru a face 
accesul la ziduri dacă nu imposibil pentru inamic, cel puţin 
extrem de anevoios. Dimpotrivă, valea care şerpueşte la poalele 
acestei cetăți, foarte ușor poate fi stăpânită de garnizoana de 
aici, şi poate chiar acesta este rostul ei în aceste meleaguri. 
In adevăr, această vale-duce, ca de altfel toate văile din sudul 
Dunării, până la acest fluviu, în dreptul satului Oltina, unde 
iarăş ne întâmpină o cetate antică ce o închide la gura «ei, 
sistem întrebuințat într'un mod destul de consecvent de Romani 
la apărarea graniţei Dunărene. 

Explorarea interiorului s'a început în ziua de 23 Maiu 1916 
şi a continuat cu mici întreruperi până la 1 Iulie, când am 
crezut de prisos să mai. continuăm, întrucât scopul urmărit fusese 
atins şi rezultatele ce s'ar mai fi obţinut, cu siguranță nu ar 
mai fi compensat cheltuelile făcute. 

In general privite, ruinele ne dau înfăţişarea obicinuită a cas- 
telelor byzantine: târzii, iar nu a cetăților propriu zise. Intr'a- 
devăr, aici nu mai avem deaface ca la celelalte locuri întărite, 
cari au tot fost restaurate de împărații byzantini până prin 
preajma - veacului al. VIl-lea pentru apărarea graniţei vecinic 
nesigure a regiunii acesteia, cu o împrejmuire de zid de gro- 
sime: variabilă, flancată cu turnuri de apărare, cu porţi monu 
mentale şi formidabil întărite, împrejmuire care prin sine însăş 
formează principala întăritură şi nu e considerată şi utilizată 

decât cel militar. Aici cetatea nu mai are caracterul de imprej- 
muire întărită ci de clădire întărită: o cazarmă cu toate depen- 
dinţele ei, clădită astfel ca la caz de nevoie să poată susţine un 
asediu în regulă, principiu de fortificaţie, care se generalizează 
in evul mediu pretutindenea. Aici avem deaface cu cea mai 
simplă expresie a acestui principiu. Nu e forma clasică a for- 
tăreţii antice, dar nu e nici forma desăvârşită medievală, ci mai 
mult e forma intermediară şi anume: deşi ideia conducătoare a 
construcţiei e cea pe care o spuserăm, cazarmă întărită — château 
fort — totuş elementele acestei întărituri nu sunt cele medievale, 
unde avem o perfectă armonie între cele două elemente, militar 
şi artistic, ci un amestec cam hibrid de elemente vechi— turn 
de colţ de formă mai veche — cu sistemul cel nou. Această parti- 
cularitate ne-a făcut să credem că cetatea în forma actuală n'a 
putut fi construită mai devreme ca în secolul VII d. Chr. 

Forma generală a castelului este lungăreaţă, afectând oarecum 
forma unei elipse, ale cărei axe sunt de c. 150Xg0 m., terminân- 
du-se in partea dinspre NE printr'un unghiu foarte ascuţit apărat 
aci de un turn rotund, iar în partea de SV printrun arc 
de cerc mai larg, determinat de curbura destul de pronunţată a 
platoului. Zidul exterior al castelului se întinde uniform pe toată 
această periferie pe o grosime de c. 1.20m. El este construit 
în ofus incertum atât în interior cât şi în exterior, din bolovani 
de piatră locală, de mărime mijlocie, unită cu mortar slab, format 
din var şi nisip. Se păstrează pe o înălţime variabilă care pe 
alocurea atinge 2 m. şi mai mult, în vreme ce în alte părți abia 
se mai cunosc urmele temeliei pe stânca vie. 

Monotonia acestui zid este în exterior întreruptă numai în 
următoarele patru puncte: 

1) In colţul NE mai sus citat, de turnul semirotund, frumos 
păstrat pe o înălţime de c. 2.50 m., lucrat in aceiaşi technică şi 
din acelaş material ca şi restul zidului, şi care prin felul cum se 
leagă cu restul cetăţii, de care îl desparte un alt zid, ce for- 
mează în dreptul intrării lui ca un fel de vestibul, pare a fi fost 
conceput ca o anexă exterioară independentă de zid, spre deo- 
sebire de turnurile din epoca mai veche al căror rost eră tocmai 
apărarea zidului. Intrarea turnului este prevăzută cu un prag 
spre interior, unde nivelul este cevă mai scăzut şi aceasta din 

regularități au fost nivelate parte prin teşirea, parte prin astu- 
parea adânciturilor. Din exteriorul cetăţii pătrunzi mai întâi in 
vestibulul mai sus pomenit printr'o uşcioară îngustă la care 
ajungi urcând două trepte de piatră și apoi din vestibul în turn. 
Tot din vestibul se poate pătrunde în interiorul castelului printr'o 
altă ușă aşezată în partea dreaptă a zidului despărțitor. 

2) Cam la jumătatea laturei N se deschide o intrare îngustă 
numai de 1.50 m., simplă, fără urmă de ușşciori sau alte acce- 
sorii obicinuite la intrări. In exterior această intrare este acope- 
rită de trei ziduri ce se îmbină în unghiu drept, astfel că îţi dă 
impresia a aveă şi aci deaface cu un turn, de astădată patrulater. 
Dar cele două ziduri perpendiculare nu se îmbină cu zidul ex- 
terior al castelului şi nici factura nu este aceiaş: ele au mai 
mult aparența unor canale acoperite. Cât despre al treilea zid, 
acesta e atât de rău păstrat că nu poţi preciză în ce legătură 
stă cu celelalte. Nici nu poate fi vorba de un turn, ci mai de 
grabă de un sistem de apărare a intrării celei atât de simple 
printr'o îngrădire de zid menită să-i mărească puterea de 
rezistenţă. 

3) In partea opusă acestei intrări se află altă intrare, de 
aceiaş lărgime, însă foarte rău păstrată, aşa că numai cu foarte 
mare greutate se poate distinge că ne găsim în faţa unei intrări. 
In faţa ei in exterior scoboară câteva trepte tăiate chiar în stânca 
vie spre o mică cărare destul de incomodă, practicată de-alungu 
pantei prăpăstioase din această parte. Nici aici nu ne întâmpină 
vre-un accesoriu obicinuit al porţilor antice ; poate că nici nu 
eră absolută nevoie, atacul prin această parte fiind prin însăşi 
natura terenului imposibil. 

4) Pe laturea de Nord, aproape de curbura zidului spre 
Sud, în exterior, s'a dat de urmele unei construcţii cu totul ciu- 
date. Pe o întindere de c. 8 m. s'a descoperit aici un zid exterior 
lipit de al castelului fără să facă corp cu el, şi în faţa lui o 
mare grămadă de dărămături din a căror scormonire Sau scos 
o sumă de elemente architectonice: foarte multe pietre dintr'un 
mare arc de boltă cu cheia respectivă şi câteva fragmente pro- 
filate, toate bine cioplite într'un calcar compact cu totul deosebit 
de cel întrebuințat la restul construcţiei. Tot între aceste dără- 
mături s'au mai găsit: o piatră-icoană cu reprezentaţia în relief, 
într'un stil cu totul barbar, a Sfintei Fecioare stând pe tron cu 

pruncul în poală, între doi îngeri; cum şi două bucăţi architec- 
tonice cu semnul crucii în adânc şi în forma obicinuită dela 
sfârşitul sec. VI înainte. De planul respectivei clădiri, căreia să 
se stabilească măcar aproximativ înfăţişarea, deocamdată nu poate 
fi vorba. Admiţând că a existat aşă ceva, credem totuși că, ea s'a 
pierdut prăbușindu-se la vale, panta aici fiind foarte repede şi 
foarte întinsă [vezi însă mai jos observaţiile subsemnatului). 

Explorarea interiorului s'a făcut pătrunzând simultan prin cele 
două intrări şi desgolind pe de-a'ntregul toată partea din mijloc 
a castelului dela o lature la alta. S'a scos astfel la iveală un 
complex de încăperi grupate în jurul celor două laturi în chipul 
următor: pe laturea de Nord, bine înţeles în interior se înşiră 
o serie de cămăruţe de lățimi variabile şi cu lungimea con- 
Stantă de c. 2.50 m. Apoi vine în aceeași linie cu acestea încă un 
şir de încăperi mai mari, având aspectul unor săli de comuni: 
caţie, grupate în jurul încăperii principale a citadelei şi pe care am 
dezgolit-o în întregime. Aceasta este o încăpere lungă de c. ro 
m. şi lată de c. 6 m. Cele două laturi mari ale acestui drept: 
unghiu au în interior, la mijloc, pe o lungime de 2.50 m. câte 
O retragere de 0.45 m. luată din însăşi grosimea zidului. Dea- 
lungul, interiorul este împărţit în trei năvi prin două rânduri de 
coloane ale căror baze sunt aşezate în cea mai mare parte chiar 
pe stânca vie. Se păstrează şi azi cea mai mare parte a pava: 
jului făcut din cărămizi obicinuite de 0.35X0.35 m. Incăperea 
are o singură intrare pe laturea dinspre Sud, care intrare dă 
intr'o săliță ingustă deabia de 1.30. m., după care vine apoi laturea 
de S a castelului. In dreptul colţului de SV al acestei încăperi se 
află şi portiţa cu treptele tăiate în stâncă. 

Materialul din cari sunt zidite toate aceste încăperi este la fe] 
cu cel al zidului exterior: bolovani de piatră, cu mortar de var 
şi nisip. Piatra se pare a fi fost scoasă chiar din stânca pe care 
e zidit castelul: se vede în dreptul portiţii cu treptele, cum a 
fost exploatat masivul stâncos. Urme de tencuială nu s'au găsit; 
de altfel, în general, chiar în cimentul zidurilor, urmele de var 
sunt foarte slabe: a fost probabil disolvat de apă — căci pă- 
mântul aci chiar pe vreme secetoasă e plin de umezeală pe 
toată grosimea lui — şi cărat în adâncime, unde s'a pierdut în 
masa cea -mare de calcar. In prima încăpere din faţa intrării de 

peste o mare cantitate de pământ ars şi anume de bucăţi de 
forma cărămizii moderne, însă dintr'o pastă foarte afânată, cu 
urme de paie în compoziţia ei. Desigur, .nu poate fi vorba decât 
de chirpici, cu cari vor fi fost căptuşiţi păreţii de piatră ai în- 
căperilor. Asemenea chirpici arşi au mai fost găsiţi şi aiurea în 
Dobrogea şi se pare că ei au fost de o întrebuințare generală 
în aceste părţi şi atunci ca şi astăzi. 

Cărămida deasemenea a avut o întrebuințare destul de largă, 
însă se pare că numai la pardoseală şi în ziduri pe ici pe colo, 
pentru a le da o mai mare soliditate, însă nu în strate complete, 
ca în alte părţi, ci în mod cu totul neregulat şi niciodată în can- 
tităţi mai mari la un loc. Atât ca dimensiuni cât şi ca compo- 
ziţie cărămizile variază foarte mult, dela cărămida dreptunghiu: 
lară de dimensiunile o0.15X0.25 m. până la marile cărămizi de 
0.45X0.45, cu grosimi începând dela 0.025 m. până la 0.065 m., 
iar ca aspect, dela cărămida galbenă spălăcită până la cea roşie 
aprinsă, fenomen care de altfel ne întâmpină la toate ruinele 
construcţiilor. antice. | 

Intreaga clădire a fost acoperită cu olane, din cari s'a 
găsit o mare cantitate de fragmente. Şi asupra lor e de observat 
acelaş lucru ca la cărămizi: o variaţie infinită atât ca dimensiuni 
cât şi ca compoziţie. S'au găsit pretutindeni, atât pe lângă zidul 
exterior cât şi înlăuntru, şi acesta e semnul cel mai caracteristic, 
pe lângă celelalte, despre caracterul de castel întărit şi nu de 
cetate antică, al acestei aşezări. 

S'au găsit în ruine: multe fragmente de fier, în special piroane, 
şi — lucru foarte interesant — bucăţi de geam cu grosimea de 
c. 0,002 — 0.003 m., alcătuite unele dintr'o pastă verzuie, altele 
din pastă galbenă, colori, desigur exagerate prin efectul descom- 
punerii. | | | 

In privinţa destinaţiei “diferitelor încăperi desgropate, nu se 
poate spune nimica cu -abselută siguranţă, întrucât nu ș'au găsit 
elemente suficiente de caracterizare: numai într'o singură încă- 
pere din dreapta intrării de N s'au găsit opt greutăţi conice de 
lut şi un fragment de lopată de fier tare ruginită, Incolo. numai 
fragmente fără mare însemnătate, inevitabilele picioare de cupă 
de sticlă, fragmente ceramice cu ornamente în adânc, din cele 
obicinuite, şi o sumă de monete de bronz, care incep din se- 
colul IV p. C. şi ţin până în sec. VII. 

S'au mai practicat o serie de sondaje şi în dreptul capelei cu 
icoana, în colţul de SV al cetăţii, şi s'a dat şi aci peste un com- 
” plex de ziduri groase de c. 0.50 m. de acelaş caracter cu cele- 
lalte, însă păstrate pe o mai mare înălțime, care pe alocuri ajunge 
la 3 m. Intre ele multe fragmente ceramice, mai ales de olane, 
atât de mărunt sfărâmate, că păreă a fi fost făcut într'adins. 
Aici s'a găsit şi o amforă mică, foarte bine păstrată. 

In general castelul acesta se prezintă foarte sărăcăcios şi nici 
nu se poate altfel în această regiune depărtată de marile centre 
şi de căile de comunicaţie principale. El a fost desigur stabilit 
pentru adăpostirea unei garnizoane puţin numeroase, aruncată 
aici pentru apărarea unei văi interioare, garnizoană care va fi 
dus o viaţă chinuită, vecinic cu grija zilei de mâine şi cu frica 
unei surprinderi. Nici urme de viață bogată, nici măcar inscripţii, 
ci numai ruine cu totul modeste ale unor construcții sărăcăcioase 
şi făcute în pripă. / Teodorescu]. 


Castelul byzantin dela Chiose-Aidin nu e de fel o apariţie 
izolată în dioecesa Thraciilor. Schimbarea sistemului de apărare 
a Imperiului în sec. IV şi V, a dus la crearea unei întregi re- 
țele de burguri, mărunte dar foarte dese, în locul, sau chiar 
alăturea, de cetățile mari, dar prea rare, ale vremurilor dinainte. 
Burgurile acestea sunt—precât am cercetat până acum Scythia 
Minor —cu totul rare în Dobrogea, care pe la începutul seco- 
lului al VIl-lea a fost definitiv pierdută pentru Imperiu. Dim- 
potrivă ele apar pretutindeni în Thracia şi mai ales în Haemi- 
mont şi Europa, ca un semn caracteristic al acțiunii tenace by- 
zantine, de respingere, ori măcar ţinere în frâu a barbarilor. 

In călătoria sa prin Bulgaria, în anii 1883 şi 1884, Jiredek a 
avut prilejul să cerceteze o sumă de astfel de burguri, printre 
cari fireşte unele au o origine mai veche: romană, altele sunt 
curat byzantine. In special e de citat aici castelul pe care, după 
Skorpil, îl descrie Jireăek (Arch.-epigr. Mitt, X 167, 30) subt 
numele de „burgul de sus“ (faţă de un „burg de jos“, care e însă 
propriu zis cetatea romană mai veche) lângă Deultum. Castelul 
acesta aşezat sus pe o înălțime singuratecă, dominând vechea 
colonie romană, are abiă c. 3000 m. p., şi, zice Skorpil, e apărat 
de două ziduri groase de c. 1.50 m., la 6 m. depărtare unul de 


altul (de fapt trebue să fie un singur zid, iar cel deal doilea e o 

parte integrantă a construcţiilor interioare şi Skorpil a făcut o 
confuzie, de altfel uşor de înţeles). Prin urmare: ziduri inguste, 
suprafața foarte mică; iată caracterul acestui castel. Dimpotrivă 
aşă numitul (de Skorpil şi Jireăek) „burg de jos“ e o mare ce- 
tate romană de 350200 de paşi, deci, cel puţin de ro ori mai 
mare decât „burgul de sus“ și cu ziduri (de blocuri ecuarisate) 
groase de 3 m. la bază. 

Castelele de felul celui dela Deultum, sunt precum a arătat 
Jireek (după Skorpil) împărţite în interior într'o sumă de cămă- 
ruţe, mai mari ori mai mici (vezi de pildă la Jiregek, /.c, p. 
207, descrierea burgurilor de pe locul vechiului Arzus, pe dru- 
mul Filipopole-Adrianopole), adică intocmai ca la castelul nostru, 
Rostul acestor burguri, pur militar, ne explică uşor atât micimea 
lor (numai pentru garnizoană), cât şi prelucrarea lor interioară, 
în formă strict de cazarmă (ca la vechile lagăre stative romane). 

In legătură technică şi istorică cu burgurile byzantine ale Thra- 
ciei are dară a fi studiat şi castelul dela Chiose-Aidin, acum 
intâiu cercetat sistematic de Muzeul nostru. 

Mai important, cultural, decât tot castelul, e însă micul rest 
dintr'o construcţie extramurană de pe laturea nordică a burgului, 
lipită pe dinafara fortificaţiei de însăş zidul cetăţii şi părând a 
fi mai mult o arcadă, ornamentând zidul, decât o clădire deo- 
sebită, religioasă. Zic „părând“ căci, din nenorocire, când sub- 
semnatul a ajuns la cetate, lucrătorii puşi de autorităţile locale 
mutaseră dela locul lor de cădere firească din zid, toate pietrele 
lucrate care cedau mai uşor insistențelor târnăcopului. Astfel 
reconstituirea după ruinele fireşti ni s'a făcut imposibilă. Rămă- 
seseră totuşi pe loc, fiind la mare adâncime, mai multe blocuri 
mari, cari ne-au permis următoarea explicare a clădirii din a- 
ceastă parte, chiar lângă drumul antic care urcă la castel dea- 
lungul laturei sale de Nord. 

La baza zidului castelului, lângă drum, a fost îmmormântat un 
credincios întru Hristos, într'un fel de sarcofag, de lespezi mari: 
fiecare bloc cât laturea sarcofagului ce aveau a-l alcătui. Aceste 
lespezi erau, aproape toate, la venirea noastră încă în situ. Creş- 
tinul a cărui odihnă a fost turburată de lucrătorii tătari, eră 
tocmai purtat din mână în mână, în osemintele sale, când am 
ajuns la cetate. Deasupra acestui mormânt se ridicase o arcadă 


ale cărei blocuri frumos profilate, de calcar bun, s'au găsit toate 

căzute unele peste altele şi fuseseră scoase de lucrători și date 
la o parte numai cu câteva ceasuri înainte de a sosi noi acolo. 
Atât unele din blocuri, cât şi cheia de boltă a arcului aveau 
gravată crucea byzantină pe ele; o piatră insă avea vopsită cu 
minium crucea greacă. Arcada cu mormântul alcătuiseră, foarte 
probabil, împreună, un fel de arcosolium, care adăposteă un 
fruntaş al bisericei ori al armatei. Destul că, întocmai cum pe 
mensa arcosoliilor din catacombele romane se celebră sfânta 
jertfă, tot aşă la acest mormânt s'a adăugat şi o parte de cult 
şi anume într'o epocă mai târzie decât aceea a clădirii arcadei, 
In adevăr printre ruinele dela mormânt s'a găsit o lespede de 
piatră, foarte barbar lucrată în relief, reprezentând pe Sfânta 
Fecioară cu Pruncul în braţe, între doi ingeri. Această școană e 
cu totul deosebită ca lucru şi ca stil de fragmentele arcadei. 
In vreme ce aceasta aminteşte liniile ornamentale ale arcadelor 
dela Turmanin şi aparţine cel mai târziu secolului al VI-lea, 
icoana se arată evident a fi dintr'o altă epocă, mai târzie. In 
cadrul foarte distins al arcosoliului cu blocuri perfect lucrate, 
icoana barbară a format un contrast aşă de frapant, încât chiar 
istoric politic nu ne putem împiedecă de a face oarecari refle- 
xiuni în această privinţă. Mormântul cu arcada lui a fost clădit 
în vremi, dacă nu de pace, cel puţin de suficientă siguranţă şi 
de relativă înflorire culturală, de meşteri speciali, pricepuţi în 
ale architecturii şi în ale săpării pietrei. Dimpotrivă icoana a 
fost săpată, aşă de barbar, de vreun călugăr ori vreun soldat 
nedibaciu, ca obiect de închinare, adăugat la mormântul frumos, 
mai vechiu, devenit desigur prin tradiţie un monument de martir 
ori de sfânt şi deci perfect apropriat la transformarea lui în loc 
de închinare, asemănător unei biserici ori capele. Această folo- 
sire, ca o capelă, a mormântului şi împodobirea lui cu relieful 
barbar al Fecioarei Maria între doi îngeri nu pare insă să fie 
mai târzie ca secolul al VIII-lea, când influenţa greacă creștină 
asupra regiunii Marcianopolis-Durostorum încetează. In adevăr 
inscripţiile greceşti din acest ţinut, pomenind episcopi, preoţi 
ori credincioşi creştini (de pildă printre alţii, tocmai un ofiţer 
inferior comandant al unui castel ca al nostru) [cf. la mine, 
Istoria Creşt. daco-roman, p. 58 şi urm.] nu trec dincoace de 
sec. VII p. Chr. Icoana noastră însă, oricât de barbar e lucrată, 


arată evidenta inspiraţie din modelele byzantine de relief sacru. 

Comparând de pildă reliefele amvonului dela Salonic (sec. V) 
cu icoana noastră, constatăm în amândouă aceeaș notă nouă a 
convenţionalismului şi solemnităţii reci byzantine, aceeaş izolare 
a Mariei de restul lumii sfinte ori omeneşti prin îngerii cari o 
întovărăşesc de-a dreapta şi de-a stânga, dar fireşte, o foarte 
mare deosebire în technică, ceea ce determină în chip sigur şi epoca 
deosebită a celor două reliefe. La Salonic, incă, o preocupare 
de suprafaţa plastică rotundă, de adevărul propriu zis sculptural, — 
la Chiose-Aidin metoda târzie, am puteă zice picturală de gra- 
vare cu un cui ori o daltă a unei suprafeţe perfect plane, ca în 
reliefele creştine copfice, ori mai ales păgâne indiene. 

Aşezarea fecioarei pe icoana noastră, cu Isus pe braţe, drept 
la mijloc (1), şi între doi îngeri, cari aici, după haina lor scurtă, 
militărească, sunt de înţeles ca doi archangheli, merită a fi ur- 
mărită mai deaproape în special în legătură cu reprezentările 
analoage, de pildă de pe mozaicurile dela S. Apollinare Nuovo 
din Ravenna, de pe sculpturile pe fildeş ale epocei mai târzii, 
din sec. X — XIII, etc. E anume în icoana noastră, care pentru 
Orientul așă de sărac în reliefe creştine pe piatră, ca obiecte 
de cult (cf. Kraus, Gesch. d. cristi. Kunst, | 1, p. 233, ori 
Diehl, Man. dart byzantin, p. 262), constituie chiar în sine un 
document de cea mai mare valoare, o întreagă serie de elemente 
originale atât tecbnice cât şi stilistice, cari trebuesc studiate în 
amănunte. Pomenesc de pildă aici numai un singur lucru. In 
vreme ce pe reprezentările analoage byzantine atât Fecioara 
cât şi Pruncul ori măcar Pruncul au numai dreapta ridicată 
spre binecuvântare, iar mâna stângă odihneşte ori ţine ceva 
şi, la S. Apollinare Nuovo, chiar unul dintre îngeri binecuvin- 
tează, pe relieful dela Chiose-Aidin vedem pe Isus ridicând, din 
braţele Mamei Sale ambele mâni în sus, ca adoranţii din vremea 
păgână (2), gest care e la fel redat de îngerul din dreapta Fe- 
cioarei. Dimpotrivă Maica Domnului ţine cu amândouă mânile 
pe Fiul Ei, iar. îngerul din stânga pare a aveă numai stânga ri- 
dicată în sus, în vreme ce dreapta pare a o odihni pe şold. 


(1) Ca pe relieful amvonului din Şalonic, ori ca la S. Apollinare Nuovo. 
(2) Cf. însă totuși, Macedonia. Călătorie archeologică, de N. P. Condacov, 
St. Petersburg 1909 (pe rusește), planşa 1 dela sfârşit: un mozaic dela Sf. 
Gheorghe din Salonic, unde ingerii au un gest foarte asemănător, deşi nu 

Aceste atitudini cari sunt din punct de vedere iconografic de 
cea mai mare importanță, precum şi imbrăcămintea figurilor, tre- 
bueşte cercetată, cum am spus, în chip cu totul special şi anume, 
mai ales în comparaţie cu reliefele analoage din Orient, ori cu 
cele cari s'au găsit mai de curând în Africa byzantină. 
Barbarul şi sărăcăciosul relief vechiu byzantin dela castelul 
săpat de noi la Chiose-Aidin, va aveă a luă, atât din punctul 
de vedere al rarităţii sale, cât şi pentru noutatea conţinutului 
său stilistic și iconografic, unul din locurile cele mai de frunte 
în istoria artei creştine a ținuturilor locuite de poporul nostru, 
neîntrerupt, din vremea greco-romană până azi. 


RAPORT SPECIAL NR. $. 


“CERCETĂRI ARCHEOLOGICE ÎNTRE SILISTRA ŞI TURTUCAIA ÎN 
IULIE-—OCTOMBRIE 1915. 


Indată după încetarea lucrului la Chiose-Aidin am intreprins, 
după dorinţa şi tot cu sprijinul material al d-lui prefect |. Ca- 
mărăşescu, o primă călătorie de cercetare a drumului roman 
dintre Durostorum şi Transmarisca cu staţiunile principale şi 
mansiunile aflătoare pe el. In urmă am hotărit facerea câtorva 
sondagii la Cadichioi (Candidiana) şi Vetren (Tegulicium), cele 
mai importante dintre staţiunile antice de pe acest drum şi unde 
urmele rămase erau ceva mai evidente. Din nenorocire Duwros- 
forum, cel mai însemnat centru din această regiune, fost lagăr 
al leg. XI Claudia, este astăzi în întregime sub oraşul Silistra, 
aşă că o cercetare serioasă a aşezării antice este cu neputinţă. 
Totuş pe malul Dunării, sub bufetul din grădina publică, se văd 
încă urmele zidului vechi de înconjur al cetăţii, rupt însă de ape 
Şi stricat rău prin nechibzuinţa locuitorilor sub îndelungata stă- 
pânire otomană. Monumente epigrafice şi sculpturale s'au găsit 
aici destul de multe; aproape toate sunt publicate în C.I. L. 
III. Cele aflătoare incă în oraş la ocupaţia românească, au fost 
strânse anul acesta de d-l |. Cămărăşescu şi sunt actualmente 
păstrate în muzeul regional întemeiat de d-sa la Prefectură. De 
remarcat un cap de marmoră, operă de artist provincial, găsit 
în magazia Maiorului Zitti, publicat de d-l profesor V. Pârvan 
în Archăologischer Anzeiger, Berlin 1915, nr. 4- 


WWW.cimec.ro 


47 


Din Silistra pe o distanță de vreo 8 km. drumul roman nu 
se poate urmări. In dreptul satului Aidemir însă, paralel cu malul 
Dunării şi numai la vreo roo m. distanţă, el apare vizibil, ceva 
mai înalt decât terenul învecinat, larg de vreo 8 m., și continuă 
pe o lungime de vreo 3 km. până dincolo de satul Tatariţa, 
unde se sfârşeşte in Dunărea actuală. Stratele superioare ale con- 
strucției lipsesc cu desăvârşire; pe alocurea numai, apar pietre 
mai mari prin porumbul semănat pe el, şi mai ales la intrarea 
în Dunăre, unde se observă și un canal format din olane în 
diam. de c. 0.20 şi lungi de o.60 m. Unul se vede întrebuințat ca 
coş în pichetul bulgăresc, unde acum locueşte un lipovean. O 
piatră mare lucrată —60X40X35 cm. — provenind de pe acest 
drum şi care a servit probabil la substrucţia lui, se găseşte actu- 
almente în com. Aidemir în fața Primăriei. De notat că aici sau 
descoperit de curând 3 fragmente de coloane de marmoră de 
grosimi deosebite, găsite la o cişmea de lângă Aidemir, unde va 
fi fost vreo clădire publică sau o villa a unui proprietar rural. 

In dreptul satului Tătariţa, chiar alături de drumul antic, este 
0 „grădişte“, după cum o numesc locuitorir, puţin ridicată dela 
suprafaţa pâmantului, constituind probabil o mansio. Urme de 
ziduri nu se disting; ceramică însă, pecât se puteă căută prin 
arătură, apare la suprafaţă. De aci până la Vetren şoseaua antică 
este astăzi sub Dunăre, depărtându-se, dacă urmăm linia dreaptă 
obicinuită a drumurilor romane, de satul Srebrina, unde cu toate 
acestea am găsit pe la locuitori monete dela Traian, Antonin 
Piul şi byzantine. 

La Vetren — după itinerarii (cf. Procopius), stațiunea Zegu- 
licium — urmele antice abundă. Incă înainte de a intră în sat, 
îndată dupăce terasa danubiană, care se întindeă dela Silistra 
până aici, se sfârşeşte, se ridică chiar pe malul inalt al Dunării 
două movile, dintre cari una de o mărime cum rareori am văzut 
în toată Dobrogea veche, presărată cum se ştie de multe de 
acestea. Ceva mai in susul apei se deschide o vale largă de 
vreo 200 m. care trece, urcând înlăuntrul ținutului, prin satul 
Vetren. La gura acestei văi, pe malul răsăritean al ei şi chiar 
în marginea Dunării, se vede lămurit castrul antic. Aşezat pe 
un promontoriu de 3 părţi abrupt, el comunică cu dealul mai 
inalt de către SE printr'o vale puţin adâncă şi e despărţit de 


acesta printr'un val de pământ, în. care se poate încă deosebi 

intrarea. Aici sus se pare că a fost un castru de pământ, care 
serviă apărătorilor cetăţii de lângă Dunăre ca un ultim loc de 
refugiu. De aici până la movila cea mare este o distanță 
de vreo 5oo m. 

In cursul lunei Septembrie am întreprins facerea câtorva son- 
dagii în cetatea propriu zisă. După spusele locuitorilor, de către 
Dunăre a fost ruptă de ape, numai din câte ştiu ei, pe o lărgime 
de vreo go m., aşă că sondagiile făcute pe acest front sunt chiar 
în interiorul cetăţii. De altă parte promontoriul acesta, cari do- 
mină Dunărea la cotul pe care il face îndreptându-se către Si- 
listra, a fost întărit de Turci la 1877 cu redute, răscolindu-se cu 
această ocazie pământul până la adâncime. Din această pricină 
obiectele din diferite epoci s'au găsit amestecate deavalma, iar 
zidurile sunt foarte rău stricate. Din toate sondagiile făcute pe 
coama dealului, acolo pe unde trebue să fi fost zidul, numai în 
cele de pe laturea SE am putut descoperi o parte din el, pe o 
lungime de vreo 3—4 m., gros între 2.50—3 m. Zidul nare 
placaj şi este lucrat în opus incertum. Urme de turnuri şi de 
poartă nu se văd nicăeri. În interior am dat de câteva ziduri, 
cari însă după aspectul lor primitiv nu par a fi dela o clădire 
principală. Interesant este faptul că acest casfe//um roman a fost 
întemeiat pe locul unei vechi aşezări preistorice, întocmai ca şi 
staţiunile dela Garvan (Chiuciuc-Ghiol), Cadichioi, şi ca cea din 
interior dela. Ţar-Asen (între Alfatar și Accadânlar), foarte ase: 
mănătoare ca aspect cu aceasta dela Vetren.: — 

Dacă zidurile de aici ni s'au păstrat într'o stare mizerabilă şi 
obiectele de artă lipsesc aproape cu desăvârşire (un mic frag- 
ment de colonetă de marmoră și o mână de statuetă tot de 
marmoră găsită la un locuitor din' Vetren), în schimb ceramica 
prezintă o variaţie neobicinuită. Numeroase fragmente preistorice 
cu ornamentaţie în relief, au fost descoperite în toate sondagiile 
făcute, la un loc cu cele romane. Ornamentaţia acestora . din 
urmă este mai bogată decât în oricare dintre centrele romane 
cercetate de. noi, cu desemnuri pe care nu le-am mai întâlnit 
nicăieri aiurea, chiar în centre mai mari. Cărămizi şi olane de 
dimensiuni foarte mari se întâlnesc pretutindeni în împrejurimi, 
pe poalele ambelor dealuri, cari mărginesc valea până în sat. 
De remarcat 4 fragmente 'cu stampila LEGXICLPF, două din 


“ele închise în fabula. ansata, dovedind. prezenţa aici a unui de- 

taşament din această legiune, şi o mănuşe groasă de amforă cu 
stampilă greacă, toate aflătoare acum la Muzeul din Silistra. 

Jos, la poalele dealului, de către Apus, două sondagii au scos 
la iveală nişte resturi de ziduri, mărturie a aşezărilor civile de 
Jângă cetate, cari se intindeau probabil, după urmele evidente, 
pe o distanță de vre-o 2—3 km. până în satul Vetren. Tot de 
aici din vale provine şi un stâlp miliar, aflat de d-l |. Cămără- 
şescu la un locuitor din Vetren (acum la Muzeul din Silistra), 
cu inscripţia MPXII MAXIMIANO corespunzând cu distanța 
de 12 mii de paşi dată de /Hin. Antonin intre Candidiana şi 
Tegulicium (în 7ab. Peu/. XIII M.P.). In interior, în partea de 
SV a satului, este o ingrămădire de movile mai mici la o dis- 
tanță de c. 2 km. de malul Dunărei, unde alte 3 movile mult 
mai mari, par a arătă nişte puncte de observaţie. 

Am săpat din îndemnul d-lui prefect |. Cămărăşescu şi cu 
concursul d-lui Gustav, administratorul plăşei Doimuzlar, cinci 
din movilele cele mici. In trei din ele am descoperit câte un 
mormânt construit foarte rudimentar : o simplă groapă săpată în 
loess, cadavrul pus în lăuntru, dat foc şi în urmă pământ îngră- 
mădit deasupra. După ceramica descoperită înlăuntru: un lecyt, 
o amforă mică, monete romane dela Claudius I, fragmente : de 
arme,—se pare că aici a fost un cimitir al soldaţilor romani morţi 
în serviciu pe la Tegulicium. 

De aici până la Popina, distanță de vre-o 7 km., nu se mai 
găsesc urme antice. In dreptul satului Popina însă, întocmai ca 
la Aidemir, paralel cu malul actual al Dunărei, şoseaua antică 
apare din nou, mai bine păstrată încă decât acolo. Ea se poate 
urmări pe o distanță de vre-un kilometru, după restul substruc: 
ţiilor de piatră, parte din ea ceva mai ridicată ca nivelul bălții, 
restul deosebindu-se de terenul înconjurător numai prin pietrele, 
cari apar din loc în loc, pe o lărgime de c.8 m. Altă „grădişte“ 
cu o suprafață de c. !/, hectar, de unde spun oamenii că s'au 
scos pietre mari, constituie o a doua mansio a drumului, mar- 
cată şi prin ceramica abundentă, cu ornamentaţia similară celei 
dela Vetren. Următoarea mansio eră probabil la o depărtare 
numai de vre-o 5 km., în viile satului Garvan, mai mică decât 
cea dela Popina, unde olane şi cărămizi zac la suprafaţa pămân- 
tului. Un olan de acestea, cu stampila LEG. IL. ITAL (acum la 
Muzeul din Silistra) arată, poate, staționarea unui mic număr de 

soldaţi ai acestei legiuni, care işi aveă lagărul la Vovae (lângă 
Şiştov). Ca situaţie geografică este de observat, că se găseşte 
la deschiderea unei văi, mult mai largă însă decăt cele dela 
Vetren, Chiuciucghiol şi Cadichioi. 

Vre-o 4 km. depărtare de Garvan în susul apei, se deschide 
o nouă vale foarte asemănătoare cu cea dela Vetren. Malul 
apusean al acestei văi predomină Dunărea până la mari depăr- 
tări, precum şi şesul muntean cât poate cuprinde ochiul. Un 
singur sondagiu făcut aici în ajunul suspendărei lucrărilor a scos 
la iveală în chip evident o aşezare preistorică (o oală întreagă 
de lut, acum în muzeul din Silistra), peste care s'a suprapus 
staţiunea romană, constatată de asemenea tot prin resturile ce- 
“ amice. În general ca aspect ea se infăţişează aproape la fel.cu 
cea dela Cadichioi. 

Cam aceiaşi înfăţişare cu văile descrise până acum are şi 
cea dela Cadichioi, aşezată în dreptul satului ror..nesc Spanţov, 
de pe malul stâng al fluviului. Deosebirea constă numai în felul 
intăriturei acestei văi. Anume, aici s'a.adoptat sistemul valurilor, 
cari să închidă cu totul cele două colţuri ale platoului întrerupt 
de adâncitura văii la gura ei, transformându-le astfel în adevă- 
rate cetăţi destul de întinse ca dimensiune, capabile să adăpos- 
tească o garnizoană respectabilă. Valul dinspre Vest este de 
pământ şi e unul din cele mai mari: pe alocuri înălţimea lui 
ajunge până la rr m. socotiți dela muchea superioară până în 
fundul fossei. Cel din spre Est e de piatră amestecată pe ici pe 
colo .cu cărămidă. În interiorul acestei întărituri, în punctul cul- 
minant al dealului din stânga văii, deasupra pichetului grănice- 
rilor, s'a dat de urmele unei cetăţi byzantine, din care nu se 
mai păstrează decât temelia: unui turn. Din sondagiile făcute şi 
din cercetările întreprinse prin împrejurimi, rezultă că aici a 
fost la început o aşezare preistorică, după anumite indicii despre 
cari s'a vorbit mai sus în raportul special Nr. 3. Peste aceasta 
s'a stabilit: întăritura romană pentru detaşamente din legiunea: 
XI: Claudia dela Durestorum şi poate şi 1 Italica dela Vovae,— 
acestea reprezentate printr'o serie. de cărămizi găsite acolo, cu 
Stampilele acestor legiuni. In sfârşit în epoca târzie cetatea a 
fost restaurată după. sistemul byzantin, prin secolul al VI-lea, 
odată ;cu restaurarea tuturor . cetăților de graniţă, ordonată de 
împăratul lustinian. 

Nu s'au găsit aici alte inscripţii decât cele de pe cărămizi, 
care dau două numiri de localităţi: Can(didiana) şi Tran(smarisca). 

După distanțele date de itinerarii, nu putem aşeză aici decât 
pe cea dintâi, lucru care de altfel s'a bănuit de mult şi care 
astăzi este în deobşte recunoscut. Lucrurile găsite aici au fost 
depuse în Muzeul din Şilistra. /Teodorescu- Mateescu]. 


Incheind expunerea activităţii noastre pe anul 1915, vă ru: 
găm, Domnule Ministru, să binevoiţi a primi expresiunea sin- 
cerelor noastre mulţumiri pentru interesul şi bunăvoința cu care 
aţi primit în totdeauna comunicările şi cererile noastre, în special 
în ce priveşte imbunătăţirea situaţiei personalului şi ajutarea mai 
largă a lucrărilor pe teren, ale Muzeului Naţional de Antichităţi 


Director, VW. Pârvan. 

ANEXĂ 


Pentru o apreciare exactă a activităţii personalului ştiinţific 
al Muzeului Naţional de Antichităţi în cursul anului rgr5, dăm 
aici şi un tablou cu situaţia materială a acestui personal: 


TITLURILE. [FUNCȚIUNE AN: WR8rĂ) It: ana 
(primitori) | (primitori) 


l1.| V. Pârvan Prof. Dr. Director 261,90|  3142,80 
2.| D. M. Teodorescu IE, în la Conservator 218,25| 2619, 
, în fil. 
3.| |. Andrieşescu Dr. în litere Şef-asistent 200,—| 2400, 
4.| D. Pecurariu Dipl.sc. spec. de] Desemnator 180,—|  2160.— 
artă industr. 
|5.| H. Metaxa Lic. în litere | Asist, onorific 95;—| 1140, 
16.| M. Doraş Lic. în litere | Asist. onorific 103,—| 1296, 
| . z 
7.| G. Mateescu Lic. în litere | Asist. onorific Tg 450, 
Numai pe 6 luni 
8.| P. Nicorescu Lic. în litere | Asist. onorific 15:—| 1450, 
Numai pe Şnni 
!9.| Sc. Lambrino Lic. în litere | Asist. onorific Ta] 225, 
Numai pe 3 luni 


Spre a-şi puteă câştigă existenţa, intregul personal trebue 
dară să aibă şi alte ocupaţii decât cele ştiinţifice dela Muzeu, 
cari sunt aproape gratuite. 

Totuş, din raportul de mai sus, se vede că acest personal a 
desvoltat o activitate care e, credem, chiar mai însemnată decât 
a multora dintre funcţionarii retribuiţi de stat în chip deplin 
satisfăcător. 

